లెవీస్ హామిల్టన్
లెవీస్ కార్ల్ డేవిడ్‌సన్ హామిల్టన్ MBE (జననం 7 జనవరి 1985, పుట్టిన ప్రదేశం స్టెవెనేజ్, హెర్ట్‌ఫోర్డ్‌షైర్, ఇంగ్లండ్) ఒక బ్రిటీష్ ఫార్ములా వన్ రేసింగ్ డ్రైవర్, ప్రస్తుతం మెక్‌లారెన్ తరపున రేసుల్లో పాల్గొంటున్నాడు, అతి చిన్న వయస్సులో ఫార్మాలా వన్ ప్రపంచ ఛాంపియన్‌గా అతను రికార్డు సృష్టించాడు.
పదేళ్ల వయస్సులో హామిల్టన్ డిసెంబరు 1995 ఆటోస్పోర్ట్ అవార్డుల వేడుకలో మెక్‌లారెన్ జట్టు ప్రిన్సిపాల్ రోన్ డెన్నిస్‌ను కలిసి ఆయనతో ఈ విధంగా చెప్పాడు, "ఏదో ఒక రోజు మీ కోసం రేస్ చేయాలనుకుంటున్నాను"...మెక్‌లారెన్ కోసం రేస్ చేయాలనుకుంటున్నాను." తరువాత మూడేళ్లు తిరిగేలోగానే, అతను యువ డ్రైవర్ల మద్దతు కార్యక్రమంలో చేరేందుకు మెక్‌లారెన్ మరియు మెర్సెడెజ్-బెంజ్‌తో ఒప్పందంపై సంతకం చేశాడు. బ్రిటీష్ ఫార్ములా రెనాల్ట్, ఫార్ములా త్రీ యూరోసిరీస్, మరియు GP2 ఛాంపియన్‌షిప్‌లు గెలిచిన తరువాత అతను తన రేసింగ్ జీవితంలో పైమెట్లు ఎక్కాడు, 2007లో అతను మెక్‌లారెన్ F1 డ్రైవర్‌గా బాధ్యతలు స్వీకరించాడు, దీనితో డెన్నిస్‌ను కలుసుకొని 12 ఏళ్లు గడిచిన తరువాత అతను ఫార్మాలా వన్ ఆరంగేట్రం చేశాడు. అతను మిశ్రమ-జాతి నేపథ్యం నుంచి వచ్చాడు, అతని తండ్రి నల్లజాతీయుడుకాగా, తల్లి శ్వేతజాతీయురాలు, హామిల్టన్‌ను తరచుగా ఫార్మాలా వన్‌‍లో మొట్టమొదటి నల్లజాతి డ్రైవర్‌గా గుర్తిస్తున్నారు.
ఫార్మాలా వన్ మొదటి సీజన్‌లో హామిల్టన్ అనేక రికార్డులు సృష్టించడంతోపాటు, 2007 ఫార్ములా వన్ ఛాంపియన్‌షిప్‌ను రెండో స్థానంతో ముగించాడు, మొదటి స్థానాన్ని దక్కించుకున్న కిమీ రైకోనెన్ కంటే అతనికి ఒక్క పాయింట్ మాత్రమే తక్కువ ఉంది. తరువాతి సీజన్‌లో అతను ప్రపంచ ఛాంపియన్‌షిప్‌ను గెలుచుకున్నాడు, ఫిలిప్ మాసా కంటే ఒక పాయింట్ ఆధిక్యతలో నిలిచి అతను ఈ టైటిల్ గెలుపొందాడు. మిగిలిన F1 జీవితాన్ని కూడా తాను మెక్‌లారెన్ జట్టులో సభ్యుడిగానే గడపాలనుకుంటున్నానని హామిల్టన్ ప్రకటించాడు.
అమెరికా స్ప్రింటర్ కార్ల్ లెవీస్ పేరుమీద హామిల్టన్‌కు ఈ పేరు పెట్టారు. అతని తల్లి కార్మెన్ లార్‌బాలెస్టియెర్ (ఇప్పుడు కార్మెన్ లాక్‌హార్ట్) శ్వేతజాతి బ్రిటీష్ పౌరురాలు, అతని తండ్రి తరపు తల్లిదండ్రులు 1950వ దశకంలో గ్రెనడా నుంచి యునైటెడ్ కింగ్‌డమ్‌కు వలసవచ్చారు, అతని నాయనమ్మ (ఆలీవర్ హామిల్టన్) లండన్ భూగర్భమార్గంలో పనిచేశారు. హామిల్టన్ తల్లిదండ్రులు అతనికి రెండేళ్ల వయస్సులో విడిపోయారు, అతను పన్నెండేళ్ల వయస్సు వరకు తన తల్లి వద్ద, తన అర్ధ-సోదరీమణులు నికోలా మరియు సమంతా లతో కలిసి పెరిగాడు, తరువాత నుంచి హామిల్టన్ తండ్రి ఆంటోనీ, సవతి తల్లి లిండా మరియు అర్ధ-సోదరుడు శిశు పక్షవాతం బాధపడుతున్న నికోలస్‌లతోపాటు ఉన్నాడు. హామిల్టన్ రోమన్ కాథలిక్ సంప్రదాయంలో పెరిగాడు.
రేడియో-ఆధారిత కార్లతో ఆడుకుంటున్నప్పుడు అతనికి మొదటిసారి రేసింగ్ పోటీలపై ఆసక్తి ఏర్పడింది. అతని తండ్రి 1991లో ఒక కారు కొనిచ్చాడు, తరువాతి ఏడాదే హామిల్టన్ జాతీయ BRCA ఛాంపియన్‌షిప్‌లో రెండో స్థానంలో నిలిచాడు. ఆ సమయంలో హామిల్టన్ మాట్లాడుతూ: నేను ఈ రిమోట్-ఆధారిత కార్లతో రేసింగ్ చేస్తూ, వయోజనులపై క్లబ్ ఛాంపియన్‌షిప్‌లు గెలుచుకున్నానని చెప్పాడు. ఇది హామిల్టన్ మొదటిసారి కార్ట్ రేసింగ్‌పై దృష్టి పెట్టేందుకు దారితీసింది, అప్పుడు అతని వయస్సు ఆరేళ్లు, ఒక క్రిస్మస్ కానుకగా అతని తండ్రి మొదటి గో-కార్ట్‌ను కొనిచ్చాడు, ఈ సందర్భంలో బడిలో బాగా చదువుకుంటున్నంత వరకు నేను నీ రేసింగ్ జీవితానికి మద్దతుగా ఉంటానని హామిల్టన్‌కు అతని తండ్రి హామీ ఇచ్చాడు. అయితే హామిల్టన్‌కు మద్దతుగా నిలబడటం అతని తండ్రికి సమస్యాత్మకమైంది, అతని తండ్రి IT మేనేజర్‌గా తన యొక్క ఉద్యోగాన్ని సైతం వదిలిపెట్టి ఒక కాంట్రాక్టరుగా మారారు, తన కుమారుడి జీవితానికి మద్దతుగా ఉండేందుకు కొన్నిసార్లు ఒకే సమయంలో మూడు ఉద్యోగాలు కూడా చేశారు, అయినప్పటికీ హామిల్టన్ పాల్గొనే అన్ని రేసులను చూసేందుకు వీలు కుదుర్చుకునేవారు. ఆయన తరువాత ఒక సొంత కంప్యూటర్ కంపెనీని ఏర్పాటు చేయడంతోపాటు, పూర్తి సమయం హామిల్టన్ మేనేజర్‌గా కూడా పని చేయడం మొదలుపెట్టారు.
జాన్ హెన్రీ న్యూమ్యాన్ స్కూల్‌లో హామిల్టన్ చదువుకున్నాడు, ఇది హెర్ట్‌ఫోర్డ్‌షైర్‌లోని స్టెవెనేజ్లో ఉన్న ఒక స్వచ్ఛంద సంస్థ మద్దతు గల కాథలిక్ సెకండరీ పాఠశాల. అతనికి ఫుట్‌బాల్ ఆటలో కూడా నైపుణ్యం ఉంది, పాఠశాల జట్టులో ప్రస్తుత అస్టోన్ విల్లా మరియు ఇంగ్లండ్ అంతర్జాతీయ మిడ్‌ఫీల్డర్ యాష్లే యంగ్‌తో హామిల్టన్ ఫుట్‌బాల్ ఆడాడు. అర్సెనల్ F.C వీరాభిమాని అయిన హామిల్టన్ తనకు ఫార్ములా వన్ సరిపడకపోయినట్లయితే, తాను ఫుట్‌బాల్ ఆటగాడినో లేదా క్రికెటర్‌నో అయ్యుండేవాడినని చెప్పాడు, యువకుడిగా ఉన్నప్పుడు అతను రెండు క్రీడల పాఠశాల జట్లలో ఆడాడు. అతను తరువాత 2001-02లో కేంబ్రిడ్జ్‌లోని ఒక ప్రైవేట్ సిక్స్-ఫామ్ కాలేజ్ అయిన కేంబ్రిడ్జ్ ఆర్ట్స్ అండ్ సైన్స్ (CATS)లో చదువుకున్నాడు. పాఠశాల దశలో లెవీస్ హామిల్టన్‌ను తోటివారి నుంచి బెదిరింపులు ఎదుర్కొనేవాడు. ఇటువంటి పరిస్థితుల్లో స్వీయ రక్షణ కోసం అతను కరాటే కూడా నేర్చుకున్నాడు.
అక్టోబరు 2007లో, హామిల్టన్ తాను స్విట్జర్లాండ్‌లో నివసించాలనుకుంటున్నానని ప్రకటించాడు, యునైటెడ్ కింగ్‌డమ్‌లో జీవిస్తున్నప్పుడు తాను ఎదుర్కొన్న మీడియా నిశిత దృష్టికి దూరంగా ఉండాలని నిర్ణయించుకున్నట్లు చెప్పాడు. (నవంబరు 10, 2007న ప్రసారమైన) టెలివిజన్ షోలో హామిల్టన్ మాట్లాడుతూ మరింత ఏకాంతాన్ని కోరుకోవడంతోపాటు, పన్ను విధింపులు కూడా పాక్షికంగా తన ఈ నిర్ణయానికి కారణమని పేర్కొన్నాడు. UK MPలు ఈ వ్యాఖ్యలపై బహిరంగంగా హామిల్టన్‌పై తీవ్ర విమర్శలు గుప్పించారు, UK పన్నులను తప్పించుకునే ప్రయత్నాన్ని లిబరల్ డెమొక్రాట్ MP బాబ్ రసెల్ తీవ్రంగా విమర్శించారు. అతను లేక్ జెనీవా వద్ద వాడ్ కాంటన్‌లో ఉన్న లూయిన్స్‌లో స్థిరపడ్డాడు; ఇతర ఫార్ములా వన్ డ్రైవర్లు, ప్రపంచ ఛాంపియన్ మైకేల్ షూమేకర్, కిమీ రైకోనెన్ మరియు ఫెర్నాండో అలన్సో కూడా స్విట్జర్లాండ్‌లోనే నివసిస్తున్నారు. 2008లో క్రిస్టియన్ ఎయిడ్ ఛారిటీ రూపొందించిన నివేదికలో విమర్శలకు పాత్రమైన అనేక మంది సంపన్నవంతుల పన్ను సర్దుబాట్ల వివాదంలో హామిల్టన్ కూడా ఒకడు.
డిసెంబరు 18, 2007న, హామిల్టన్‌ను డ్రైవింగ్ చేయకుండా ఫ్రాన్స్ నెల రోజులపాటు నిషేధం విధించింది, ఒక ఫ్రెంచ్ మోటారుమార్గంపై వేగంతో వాహనాన్ని నడిపినందుకు ఫ్రాన్స్ ప్రభుత్వ యంత్రాంగం ఈ నిర్ణయం తీసుకుంది. అతని మెర్సెడెజ్-బెంజ్ CLKను కూడా స్వాధీనం చేసుకున్నారు. నవంబరు 2007లో, అమెరికన్ గర్ల్ బ్యాండ్ పుస్సీక్యాట్ డాల్స్ ప్రధాన గాయని నికోలే షెర్జింజెర్‌తో హామిల్టన్ డేటింగ్ చేయడం ప్రారంభించాడు; తమ వృత్తి జీవితాలపై దృష్టి పెట్టేందుకు విడిపోతున్నట్లు ఈ జంట జనవరి 2010లో ఒక ప్రకటన చేసింది, అయితే 2010 టర్కిష్ గ్రాండ్ ప్రీ మరియు జూన్ 13, 2010న జరిగిన కెనడియన్ గ్రాండ్ ప్రీ సందర్భంగా ఈ జంట మళ్లీ కలిసి తిరుగుతూ కనిపించింది.
2009 న్యూ ఇయర్ ఆనర్స్‌లో రాణి చేతుల మీదగా హామిల్టన్ MBE అందుకున్నాడు.
మార్చి 2009లో, మేడమ్ టుసాడ్స్ మ్యూజియంలో హామిల్టన్ మైనపుబొమ్మ ఆవిష్కరించబడింది, ఈ బొమ్మలో అతను తన వోడాఫోన్ మెక్‌లారెన్ మెర్సెడెజ్ రేసు దుస్తుల్లో కనిపిస్తాడు. ఈ మైనపు బొమ్మ తయారీకి £150,000 ఖర్చు కావడంతోపాటు, దీనిని తయారు చేసేందుకు 6 నెలల సమయం పట్టింది.
2010 ఆస్ట్రేలియన్ గ్రాండ్ ప్రీకి రెండు రోజుల ముందు విక్టోరియా పోలీసులు హామిల్టన్ తన వెండిరంగు మెర్సెడెజ్‌లో ఉద్దేశపూర్వకంగా కర్షణ (ట్రాక్షన్) కోల్పోయినట్లు గుర్తించారు, ఈ కారణంగా అతని కారును 48 గంటలపాటు స్వాధీనంలో ఉంచుకున్నారు. అత్యుత్సాహంతో డ్రైవింగ్ చేసినందుకు వెంటనే హామిల్టన్ ఒక క్షమాపణ ప్రకటన విడుదల చేశాడు. మే 2010లో, హామిల్టన్‌పై ఉద్దేశపూర్వకంగా వాహనంపై నియంత్రణ కోల్పోయినట్లు అభియోగాలు మోపబడ్డాయి.
హామిల్టన్ 1993లో తనకు ఎనిమిదేళ్ల వయస్సులో రైయ్ హౌస్ కార్ట్ సర్క్యూట్లో కార్టింగ్ ప్రారంభించాడు, తరువాత త్వరగానే రేసులు గెలవడం మరియు కాడెట్ క్లాస్ ఛాంపియన్‌షిప్‌ల్లో విజయం సాధించడం మొదలుపెట్టాడు. పదేళ్ల వయస్సులో అతను మెక్‌లారెన్ F1 జట్టు అధిపతి రోన్ డెన్నిస్‌ను ఆటోగ్రాఫ్ తీసుకునేందుకు కలిశాడు, అతనితో ఆ సందర్భంగా హామిల్టన్ మాట్లాడుతూ "హాయ్, నా పేరు లెవీస్ హామిల్టన్. నేను బ్రిటీష్ ఛాంపియన్‌షిప్ గెలిచాను, ఏదో ఒక రోజు నేను మీ కార్లతో రేసింగ్‌లో పాల్గొనాలనుకుంటున్నాను." డెన్నిస్ తరువాత అతని ఆటోగ్రాఫ్ పుస్తకంలో, తొమ్మిదేళ్లలో నాకు ఫోన్ చేయ్యి, మనం తరువాత ఏదో ఒకటి పరిష్కరించుకుందాం అని రాశాడు." కాడెట్ ర్యాంకుల నుంచి, జూనియర్ యమహా (1997) ద్వారా ఎదగడం మెదలుపెట్టాడు, హామిల్టన్ ఒక అదనపు సూపర్ వన్ సిరీస్ మరియు అతని రెండో బ్రిటీష్ ఛాంపియన్‌షిప్ గెలుచుకున్న తరువాత రోన్ డెన్నిస్ వాస్తవానికి 1998లో అతనికి ఫోన్ చేశాడు. డెన్నిస్ తాను ఇచ్చిన హామీని నిలబెట్టుకొని, హామిల్టన్‌తో మెక్‌లారెన్ డ్రైవర్ అభివృద్ధి కార్యక్రమం కోసం ఒప్పందంపై సంతకం చేశాడు. ఒప్పందంలో భవిష్యత్ F1 స్థానానికి ఒక ప్రత్యామ్నాయం కూడా ప్రస్తావించబడింది, ఈ ఒప్పందంతో చివరకు హామిల్టన్ ఇటువంటి ఒక కాంట్రాక్టు దక్కించుకున్న అతి పిన్న వయస్కుడిగా చరిత్ర సృష్టించాడు, తరువాత ఇదే రికార్డు F1లో కూడా ప్రతిఫలించింది.
తరువాత ఇంటర్‌కాంటినెంటల్ A (1999), ఫార్ములా A (2000) మరియు ఫార్ములా సూపర్ A (2001) ర్యాంకులు మరియు గరిష్ఠ పాయింట్లతో 2000లో యూరోపియన్ ఛాంపియన్‌గా నిలవడం ద్వారా హామిల్టన్ రేసింగ్ జీవితంలో పైకెగబాకాడు. ఫార్ములా A మరియు ఫార్ములా సూపర్ A, రేసింగ్ ఫర్ TeamMBM.comలో అతని జట్టు సహచరుడిగా నికో రోస్‌బెర్గ్ ఉన్నాడు, తరువాత నికో రోస్‌బెర్గ్ ఫార్ములా వన్‌లో విలియమ్స్ మరియు మెర్సెడెజ్ GP డ్రైవర్‌గా మారాడు. కార్టింగ్ విజయాల తరువాత బ్రిటీష్ రేసింగ్ డ్రైవర్స్ క్లబ్ అతడిని 2000లో రైజింగ్ స్టార్‌గా గుర్తించింది.
2001లో, మైకేల్ షూమేకర్ ఒకసారి తిరిగి కార్ట్‌ల్లోకి అడుగుపెట్టి, హామిల్టన్‌తో మరియు ఇతర భవిష్యత్ F1 డ్రైవర్‌లు విటాన్‌టోనియో ల్యూజి మరియు నికో రోస్‌బెర్గ్‌లతో పోటీపడ్డాడు. హామిల్టన్ ఫైనల్‌ను ఏడో స్థానంతో పూర్తి చేశాడు, ఈ పోటీలో షూమేకర్ కంటే నాలుగు స్థానాల వెనుక నిలిచాడు. ట్రాక్‌పై ఇద్దరూ ఒకరికికొకరు తారసపడిన సందర్భాలు చాలా తక్కువగా ఉన్నప్పటికీ, షూమేకర్ ఈ యువ బ్రిటన్‌ను ప్రశంసించాడు (క్వోట్ బాక్స్ చూడండి).
హామిల్టన్ తన యొక్క కారు రేసింగ్ జీవితాన్ని 2001 బ్రిటీష్ ఫార్ములా రెనాల్ట్ వింటర్ సిరీస్‌తో ప్రారంభించాడు. టెస్టింగ్‌లో కారులో మూడో ల్యాప్‌పై క్రాష్ జరిగినప్పటికీ, అతను మొత్తంమీద వింటర్ సిరీస్‌లో ఐదో స్థానంలో నిలిచాడు. దీంతో అతను మనోర్ మోటార్‌స్పోర్ట్ తరపున 2002 ఫార్ములా రెనాల్ట్ UK ఛాంపియన్‌షిప్ మొత్తం పాల్గొన్నాడు. మూడు విజయాలు మరియు మూడు పోల్ పొజిషన్లతో హామిల్టన్ దీనిలో మొత్తంమీద మూడో స్థానంలో నిలిచాడు. మరో ఏడాదిపాటు అతను మనోర్‌తో కొనసాగాడు, పది విజయాలు మరియు 419 పాయింట్లతో ఛాంపియన్‌షిప్ గెలచుకున్నాడు, అతని సమీప ప్రత్యర్థి అలెక్స్ లాయిడ్ రెండు విజయాలు మరియు 377 పాయింట్లతో రెండో స్థానాన్ని దక్కించుకున్నాడు. ఛాంపియన్‌షిప్ గెలిచినప్పటికీ, హామిల్టన్ బ్రిటీష్ ఫార్ములా త్రీ ఛాంపియన్‌షిప్‌ యొక్క సీజన్ ఫైనల్‌లో ఆరంగేట్రం చేసేందుకు మార్గం సుగమం చేసే చివరి రెండు రేసుల్లో విఫలమయ్యాడు. ఇక్కడ అతను సరిగా రాణించలేకపోయాడు: మొదటి రేసులో పంచర్‌తో పోటీ నుంచి బయటకు రాగా, రెండోదానిలో క్రాష్ (ఢీకొనడం) కారణంగా బయటకొట్చాడు, తన జట్టు సహచరుడు టోర్ గ్రేవ్స్ కారును ఢీకొట్టడంతో అతను ఆస్పత్రి పాలైయ్యాడు. మెకౌ గ్రాండ్ ప్రిక్స్ మరియు కొరియా సూపర్ ప్రిక్స్‌ల్లో అతను తన వేగాన్ని చూపించాడు, రెండోదానిలో అతను పోల్ పొజిషన్‌పై ట్రాక్‌లోకి అడుగుపెట్టేందుకు అతను మొదటిసారి అర్హత సాధించాడు, ఇది అతనికి నాలుగో F3 రేసు మాత్రమే కావడం గమనార్హం. 2002లో అతి తక్కువ వయస్సులో ఫార్ములా వన్ డ్రైవర్లలో ఒకటిగా మారడంపై మాట్లాడుతూ, F1లో అనుభవజ్ఞుడిగా ఉండటం, తరువాత F1లో నేనేం చేయగలనో చూపించడం నా లక్ష్యమని హామిల్టన్ చెప్పాడు, అత్యంత పిన్న వయస్కుడిగా ఉండాలనేది నా లక్ష్యం కాదని ఈ సందర్భంగా స్పష్టంగా చేశాడు.
2004 ప్రారంభంలో హామిల్టన్ మరియు మెక్‌లారెన్ మధ్య ఒక వాదన జరిగింది, దీని వలన మెక్‌లారెన్ అతడిని తాత్కాలికంగా పక్కనబెట్టింది. తరువాత 2004లో విలియమ్స్ జట్టు హామిల్టన్‌తో ఒప్పందం కుదుర్చుకోవడానికి దాదాపుగా దగ్గరిలో ఉన్నామని ప్రకటించింది, అయితే ఆ సమయంలో వారికి BMW ఇంజిన్ సరఫరాదారుగా ఉంది, హామిల్టన్ కెరీర్‌పై పెట్టుబడి పెట్టేందుకు BMW నిరాకరించడంతో ఈ బంధం ఫలవంతం కాలేదు. హామిల్టన్ చివరకు మెక్‌లారెన్‌తో తిరిగి ఒప్పందం కుదుర్చుకున్నాడు, 2004లో మనోర్ తరపున ఫార్ములా త్రీ యూరోసిరీస్‌లో ఆరంగేట్రం చేశాడు. వారు ఈ రేసును గెలుచుకోగా, హామిల్టన్ ఈ ఛాంపియన్‌షిప్‌లో ఐదో స్థానంలో నిలిచాడు. అతను బహ్రేయిన్ F3 సూపర్‌ప్రీ గెలుచుకోవడంతోపాటు, మెకౌ F3 గ్రాండ్ ప్రీలో మొదటి స్థానాన్ని దక్కించుకున్నాడు. 2004 చివరి భాగంలో సిల్వెర్‌స్టోన్‌లో మెక్‌లారెన్ మొదటిసారి హామిల్టన్‌ను పరీక్షించి చూసింది.
2005 సీజన్‌లో యూరోసిరీస్ ఛాంపియన్స్ ASMలో హామిల్టన్ సత్తా చాటాడు, 20 రౌండ్‌లలో 15 రౌండ్‌లలో విజయం సాధించి ఛాంపియన్‌షిప్‌పై ఆధిపత్యం చెలాయించాడు. పలువురు ఇతర డ్రైవర్లకు ప్రతిబంధకంగా మారిన ఒక సాంకేతిక అవరోధం కారణంగా స్పా-ఫ్రాన్కోర్‌ఛాంప్స్‌లో ఒక విజయాన్ని రద్దు చేయకపోయినట్లయితే ఈ ఛాంపియన్‌షిప్‌లో అతని విజయాల సంఖ్య 16 వద్ద ఉండేది. అతను జాండ్‌వోర్ట్‌లో జరిగిన మార్ల్‌బోరో మాస్టర్స్ ఆఫ్ ఫార్ములా 3ని కూడా గెలుచుకున్నాడు. సీజన్ తరువాత బ్రిటీష్ మేగజైన్ "ఆటోస్పోర్ట్" తమ యొక్క టాప్ 50 డ్రైవర్స్ ఆఫ్ 2005 సంచికలో హామిల్టన్‌కు 24వ స్థానం కల్పించింది.
ఫార్ములా త్రీలో విజయం కారణంగా, అతను 2006 సీజన్ కోసం ART గ్రాండ్ ప్రీ అనే ASM అనుబంధ GP2 జట్టులో చోటు దక్కించుకున్నాడు. F3లో దాని అనుబంధ జట్టు మాదిరిగానే, ART కూడా ఈ రంగంలో ఆధిపత్యం చెలాయిస్తుంది, ఈ జట్టు నికో రోస్‌బెర్గ్‌తో 2005 GP2 టైటిల్‌ను గెలుచుకుంది. తన తొలి ప్రయత్నంలోనే హామిల్టన్ GP2 ఛాంపియన్‌షిప్‌ను గెలుచుకున్నాడు, నెల్సన్ పీక్వెట్ జూనియర్ మరియు టిమో గ్లోక్‌లను ఓడించి అతను దీనిని కైవసం చేసుకున్నాడు.
నుర్బుర్‌గ్రింగ్‌లో తిరుగులేని విజయాన్ని అతని జైత్రయాత్రలో ముఖ్యమైనది, పిట్ లేన్‌లో వేగంగా వెళ్లినందుకు ఒక పెనాల్టీని పొందినప్పటికీ అతను ఈ రేసులో విజయం సాధించాడు. సిల్వర్‌స్టోన్‌లో తన సొంత ట్రాక్‌పై బ్రిటీష్ గ్రాండ్ ప్రీకి మద్దతు ఇచ్చే రేసులో హామిల్టన్ ఇద్దరు ప్రత్యర్థులను బెకెట్స్ వద్ద అధిగమించాడు, ఈ రేసులో ప్రత్యర్థులను దాటి ముందుకెళ్లడం చాలా అరుదుగా కనిపించే మలుపుల వద్ద వరుసగా అత్యధిక వేగంతో (GP2 కార్‌లో 150 mph వరకు) దూసుకెళ్లాడు. ఇస్తాంబుల్‌లో అతను కారు బోల్తా కొట్టినప్పుడు తిరిగి కోలుకున్నాడు, ఈ రేసులో పద్దెనిమిదో స్థానంలో నిలిచిన అతను తుది ఫలితాలకు వచ్చేసరికి రెండో స్థానంలో నిలిచాడు. అతను అసాధారణ పరిస్థితుల్లో టైటిల్‌ను గెలుచుకున్నాడు, మోంజా ఫీచర్ రేసులో గియోర్గియో పాంటానో ఫాస్టెట్ ల్యాప్‌లో విఫలం అవడంతో హామిల్టన్‌కు విజయానికి అవసరమైన చివరి పాయింట్ లభించింది. స్ర్పింట్ రేసులో, పిక్వెట్ ఆరో స్థానంలో, హామిల్టన్ రెండో స్థానంలో నిలిచినప్పటికీ, అతను తన ప్రత్యర్థి కంటే పన్నెండు పాయింట్లు ఆధిక్యం సాధించాడు.
అతని 2006 GP2 ఛాంపియన్‌షిప్, మెక్‌లారెన్‌లో జువాన్ పాబ్లో మోటోయా NASCARకు మరియు కిమీ రైకోనెన్ ఫెరారీకి వెళ్లిపోవడంతో ఖాళీ ఏర్పడటం రెండూ ఒకే సమయంలో జరిగాయి. కోసం డిఫెండింగ్ ఛాంపియన్ ఫెర్నాండో అలోన్సోతో కలిసి బరిలో దిగే రెండో డ్రైవర్ స్థానం కోసం హామిల్టన్, పెడ్రో డి లా రోసా లేదా గ్యారీ పాఫెట్‌ల పేర్లు పరిశీలనలోకి వచ్చాయి, కొన్ని నెలలపాటు వీరిలో ఎవరో ఒకరు రెండో డ్రైవర్ స్థానంలోకి వస్తారని ఊహాగాహాలు వినిపించిన తరువాత, హామిల్టన్ జట్టు యొక్క రెండో డ్రైవర్‌గా ప్రకటించబడ్డాడు. మెక్‌లారెన్ తీసుకున్న ఈ నిర్ణయం సెప్టెంబరు 30న హామిల్టన్ దృష్టికి తీసుకెళ్లారు, అయితే ఈ వార్తను నవంబరు 24 వరకు బయటకు వెల్లడించలేదు, మైకేల్ షూమేకర్ యొక్క రిటైర్మెంట్ ప్రకటన కారణంగా ఈ వార్తకు పెద్దగా ప్రాధాన్యత రాదేమోననే భయంతో దానిని బయటపెట్టలేదు.
రెనాల్ట్‌ను విడిచిపెట్టి మెక్‌లారెన్‌లో చేరిన డిఫెండింగ్ డబుల్ వరల్డ్ ఛాంపియన్ ఫెర్నాండో అలోన్సో భాగస్వామిగా హామిల్టన్ రేసుల్లో పాల్గొనబోతున్నట్లు ఈ సీజన్‌కు ముందుగా ప్రకటన వెలువడింది.
ఆస్ట్రేలియన్ గ్రాండ్ ప్రీలో అతని ఫార్ములా వన్ ఆరంగేట్రం జరిగింది, ఈ రేసులో నాలుగో స్థానానికి అర్హత సాధించడంతోపాటు, రేసును మూడో స్థానంతో ముగించాడు, మొట్టమొదటి F1 కెరీర్ రేసులో పోడియాన్ని పూర్తి చేసిన పదమూడో డ్రైవర్‌గా (ప్రపంచ ఛాంపియన్‌షిప్ రౌండులో రేసులను మినహాయించి) హామిల్టన్ ఈ సందర్భంగా గుర్తింపు పొందాడు. బహ్రేయిన్‌లో, హామిల్టన్ మొదటి వరుసలో రేసును ప్రారంభఇంచాడు, రెండో స్థానానికి అర్హత సాధించడంతోపాటు, ఈ రేసులో ఫిలిప్ మాసా తరువాత రెండో స్థానంలో నిలిచాడు. స్పానిష్ గ్రాండ్ ప్రీలో కూడా మాసా తరువాతి స్థానాన్నే దక్కించుకోవడంతోపాటు, డ్రైవర్స్ ఛాంపియన్స్‌షిప్‌లో ఆధిక్యంలోకి దూసుకెళ్లాడు. దీని ద్వారా ప్రపంచ ఛాంపియన్‌షిప్‌లో ఆధిక్యంలో నిలిచిన అతి పిన్నవయస్కుడైన డ్రైవర్‌గా బ్రూస్ మెక్‌లారెన్ పేరిట ఉన్న రికార్డును హామిల్టన్ చేజిక్కించుకున్నాడు.
మొనాకోలో హామిల్టన్ రెండో స్థానంలో నిలవగా, అతని సహచరుడు అలోన్సో మొదటి స్థానంలో నిలిచాడు, అయితే ఈ రేసులో హామిల్టన్‌కు సహచరుడి కంటే ముందుకు వెళ్లవద్దని సూచనలు అందినట్లు ఆరోపణలు వచ్చాయి. FIA దీనిపై విచారణ జరిపి మెక్‌లారెన్‌కు క్లీన్‌చిట్ ఇచ్చింది.
మాంట్రియల్‌లో జరిగిన కెనడియన్ గ్రాండ్ ప్రీలో హామిల్టన్ తన F1 కెరీర్‌లో మొట్టమొదటి సారి పోల్ పొజిషన్‌ను మరియు మొట్టమొదటి విజయాన్ని పొందాడు. నాలుగుసార్లు సేఫ్టీ కార్ ఇవ్వడంతో అతడిని అధిగమించేందుకు అవకాశాలు పెరిగినప్పటికీ, ఆ తరువాత కూడా దాదాపుగా రేసు మొత్తం అతను ఆధిపత్యం ప్రదర్శించాడు. ఒక వారం తరువాత హామిల్టన్ యునైటెడ్ స్టేట్స్ గ్రాండ్ ప్రీని కూడా సొంతం చేసుకున్నాడు, ఇక్కడ పోల్ పొజిషన్ కూడా పొందాడు, 1983లో జాన్ వాట్సన్ తరువాత USలో F1 రేసులో విజయం సాధించిన తొలి బ్రిటన్ డ్రైవర్‌గా హామిల్టన్ గుర్తింపు పొందాడు, అంతేకాకుండా మొదటి ఏడాది ఛాంపియన్‌షిప్ నుంచి ఒక సీజన్‌లో జాక్వెస్ విల్లేన్యూవ్ తరువాత ఒకటి కంటే ఎక్కువ రేసుల్లో విజయం సాధించిన రెండో డ్రైవర్‌గా రికార్డు సృష్టించాడు.
మాగ్నై-కోర్స్ వద్ద ఫెరారీ డ్రైవర్లు కిమీ రైకోనెన్ మరియు ఫిలిప్ మాసా తరువాతి స్థానాన్ని, మూడో స్థానాన్ని, దక్కించుకోవడం ద్వారా హామిల్టన్ డ్రైవర్స్ ఛాంపియన్‌షిప్‌లో తన ఆధిక్యాన్ని 14 పాయింట్లకు పెంచుకున్నాడు. ప్రారంభించిన స్థానం కంటే తక్కువ స్థానంలో రేసును ముగించడం హామిల్టన్‌కు తన F1 కెరీర్‌లో అది మొదటిసారి, అంతేకాకుండా ఈ రేసులో అతను మొదటిసారి రేస్ ట్రాక్‌‍మీదగా వెళ్లాడు. సిల్వర్‌స్టోన్‌లో తన సొంత ట్రాక్‌పై జరిగిన రేసులో అతను పోల్ పొజిషన్ పొందాడు, మొదటి 16 ల్యాప్‌ల్లో మొదటి స్థానంలో కొనసాగాడు, అయితే రైకోనెన్ మరియు అలోన్సోల కంటే 40 సెకన్లు వెనుకబడి మూడో స్థానాన్ని దక్కించుకున్నాడు.
యూరోపియన్ గ్రాండ్ ప్రీకి అర్హత సాధించే సందర్భంలో, కారులో ఉపయోగించే ఎయిర్ గన్ కారణంగా వీల్ నట్‌తో సమస్య ఏర్పడటంతో హామిల్టన్ షుమాచెర్ చికాన్ వద్ద ఢీకొట్టాడు. రక్తమోడుతున్న అతడిని స్ట్రెచర్‌పై ఆక్సిజన్ మాస్క్‌తో సర్క్యూట్ యొక్క వైద్య కేంద్రానికి తీసుకెళ్లారు, అయితే ఈ మొత్తం వ్యవహారం జరుగుతున్నప్పుడు అతడు స్పృహలోనే ఉన్నాడు. ఈ కారణంగా అతను అర్హత రేసును పూర్తి చేయలేకపోయాడు, అతని ల్యాప్‌టైమ్‌ను Q3 సందర్భంగా మిగిలిన ఇతర డ్రైవర్లు అధిగమించారు, అందువలన అతను పదో స్థానంలో అర్హత సాధించాడు. ఆదివారం ఉదయం తుది వైద్య పరీక్షలు తరువాత, హామిల్టన్ తిరిగి రేసుల్లోకి అడుగుపెట్టేందుకు మార్గం సుగమమైంది. భారీ వర్షం కారణంగా ఎర్ర-జెండాతో జరిగిన రేసు సందర్భంగా హామిల్టన్ ఒక మట్టి ట్రాప్‌లోకి జారిపోయాడు, అయితే అతను ఇంజిన్‌ను ఆపివేయకుండా ఉంచడంతో, అతడు సర్క్యూట్‌లోకి మళ్లీ రావడంతోపాటు, పునఃప్రారంభం తరువాత తిరిగి రేసులో కలిశాడు. ఈ రేసులో అతడు తొమ్మిదో స్థానంలో నిలిచాడు, పోడియాన్ని పూర్తి చేయకపోవడంతోపాటు, పాయింట్లేమీ లేకుండా రేసును పూర్తి చేయడం అతనికి ఇది మొదటిసారి, దీని ద్వారా హామిల్టన్ ఛాంపియన్‌షిప్ ఆధిక్యాన్ని టైటిల్ పోటీదారులు అలోన్సో మరియు మాసా తగ్గించగలిగారు.
హామిల్టన్ తరువాత హంగేరియన్ గ్రాండ్ ప్రీని కైవసం చేసుకున్నాడు, వివాదాస్పదరీతిలో అర్హత పొందిన తరువాత ఈ రేసును అతను పోల్ పొజిషన్ నుంచి ప్రారంభించాడు. అలోన్సో ఫాస్టెస్ట్ (అత్యంత వేగవంతమైన) సమయాన్ని నిర్దేశించాడు, అయితే అతని తుది క్వాలిఫైయింగ్ ల్యాప్‌ను నిర్ణీత సమయంలో పూర్తి చేసేందుకు వీలుగా పిట్‌లైన్‌ను విడిచిపెట్టడం కోసం హామిల్టన్‌ను అడ్డుకున్నందుకు ఐదు స్థానాలు కిందకు దిగజారి ఆరో స్థానంలో నిలిచాడు. కిమీ రైకోనెన్ రేసు మొత్తం హామిల్టన్‌కు ఐదు సెకన్ల తేడాతో ఉన్నాడు (పిట్ స్టాప్ సమయాలను మినహాయిస్తే). అర్హత రేసులో జరిగిన ఈ సంఘటన కారణంగా మెక్‌లారెన్‌కు కన్‌స్ట్రక్టర్ పాయింట్లు ఏమీ రాలేదు.
అలోన్సోతో తన సంబంధాన్ని పునరుద్ధరించుకున్నట్లు ప్రకటించిన తరువాత, హామిల్టన్ టర్కీలో రెండో స్థానంతో అర్హత సాధించాడు. మొదటి కార్నర్‌లో మూడో స్థానానికి పడిపోయిన తరువాత, హామిల్టన్ 15 ల్యాప్‌లు మిగిలివుండగా పోడియం పూర్తి చేయడంపై దృష్టి పెట్టాడు, అయితే కుడివైపు ముందు టైరు పంచర్ కావడంతో అతడు పిట్స్‌లోకి రావాల్సి వచ్చింది, దీంతో అతను ఐదో స్థానంలో రేసును పూర్తి చేశాడు, ఈ కారణంగా అతని ఛాంపియన్స్ ఆధిక్యం మరోసారి తగ్గింది.
ఇటాలియన్ మరియు బెల్జియం గ్రాండ్ ప్రీల్లో హామిల్టన్‌ను అలోన్సో ఓడించాడు, దీంతో టైటిల్ పోరులో హామిల్టన్‌కు రెండు పాయింట్ల ఆధిక్యం మాత్రమే మిగిలింది. అయితే భారీ వర్షంలో జరిగిన జపనీస్ గ్రాండ్ ప్రీలో విజయం సాధించిన తరువాత అతను రేసు నుంచి అలోన్సో తప్పుకున్న తరువాత తన ఆధిక్యాన్ని 12 పాయింట్లకు పెంచుకున్నాడు. ఈ రేసు తరువాత అధికారిక యంత్రాంగం సేఫ్టీ కార్ వెనుక జరిగిన ఒక సంఘటనలో హామిల్టన్ ప్రమేయంపై దర్యాప్తు జరిపింది, రేసులో మెక్‌లారెన్ కారును అనుసరిస్తున్నప్పుడు సెబాస్టియన్ వెటెల్ మరియు మార్క్ వెబెర్ కార్లు ఢీకొన్నాయి, ఈ సంఘటనపై హామిల్టన్ విచారణ ఎదుర్కొన్నాడు. అయితే ఈ ముగ్గురిని శుక్రవారంనాటి వారాంతపు చైనీస్ గ్రాండ్ ప్రీలో పాల్గొనేందుకు క్లీన్‌చిట్ ఇచ్చారు.
అస్థిరమైన వాతావరణ పరిస్థితుల్లో జరిగిన చైనా రేసులో పోల్ పొజిషన్ పొందిన తరువాత, హామిల్టన్ రేసు నుంచి రిటైర్ అయ్యాడు. ఈ రేసులో టైర్లు అరిగిపోవడం, ముఖ్యంగా కుడివైపు వెనుక టైరు అరిగిపోవడం, పిట్‌లేన్‌లోని మట్టి ట్రాప్‌లోకి కారు దూసుకెళ్లడం, అక్కడ అతని కారు కూరుకుపోవడం వంటి సంఘటనలు చోటుచేసుకున్నాయి. ఇది ఫార్ములా వన్ కెరీర్‌లో హామిల్టన్ యొక్క మొట్టమొదటి రిటైర్మెంట్‌గా కావడం గమనార్హం. అరిగిపోతున్న టైర్లు విషయంలో బ్రిడ్జ్‌స్టోన్ సంస్థ దుర్బలమైన విషయం తరువాత వెల్లడైంది, ఈ సమస్యకు పరిష్కారంగా హామిల్టన్‌ను ఒక పిట్ స్టాప్ చేయమని ఆదేశించాలని మెక్‌లారెన్‌కు సూచించినట్లు, అయితే దీని వలన ప్రతికూల ఫలితాలు ఉండవచ్చని మెక్‌లారెన్ ఈ సలహాను తిరస్కరించినట్లు తెలుసింది. తన రెక్క అద్దాలపై వర్షపునీటి బొట్లు ఉండటంతో హామిల్టన్‌కు కూడా టైరు సమస్య గురించి పూర్తి స్థాయిలో వివరించలేకపోయాడు. అలోన్సో మరియు రైకోనెన్‌లపై వరుసగా నాలుగు మరియు ఏడు పాయింట్లతో హామిల్టన్ తరువాత సీజన్ చివరి రేసులోకి అడుగుపెట్టాడు.
బ్రెజిలియన్ గ్రాండ్ ప్రీలో అతడు ఒక ఛాంపియన్‌షిప్‌-విజేత స్థానాన్ని దక్కించుకోవడంలో విఫలమయ్యాడు, రేసులో ఒక సందర్భంలో పద్దెనిమిదో స్థానంలో ఉన్న అతను, మొత్తంమీద దీనిని ఏడో స్థానంలో ముగించాడు. రెండు సంఘటనల కారణంగా అతను పద్దెనిమిదో స్థానానికి పడిపోవడం జరిగింది. వీటిలో మొదటి సంఘటన ఏమిటంటే, తొలి మూల వద్ద మాసా మరియు రైకోనెన్‌తో బాక్సులో చిక్కుకోవడానికి ముందు హామిల్టన్‌ను రైకోనెన్ మొదట లైనుకు దూరంగా అధిగమించాడు, రైకోనెన్ మిడ్-కార్నర్ చేత తడబడిన, హామిల్టన్‌ను మూడో మలుపు వద్ద అలోన్సో అధిగమించాడు. అయితే అలోన్సోను నాలుగో మలుపు వద్ద హామిల్టన్ అధిగమించేందుకు ప్రయత్నించినప్పటికీ, దూరంగా మలుపు తిరగడంతో, అతడు నాలుగు స్థానాలు దిగజారి ఎనిమిదో స్థానానికి పడిపోయాడు. రెండో సమస్య 9వ ల్యాప్‌లో మొదలైంది, ఈ ల్యాప్‌లో హామిల్టన్ గేర్‌బాక్స్ సమస్య ఎదుర్కొన్నాడు, కారులో ఏ గేర్‌ను ఎంపిక చేసుకోలేకపోవడంతోపాటు, న్యూట్రల్‌లో చిక్కుకపోయాడు.
స్టీరింగ్ వీల్‌పై అమరికలను మార్చుకున్న తరువాత గేర్‌బాక్స్ తిరిగి పనిచేయడం మొదలుపెట్టింది, అయితే అతని కారు తిరిగి సాధారణ స్థితికి వచ్చేసరికి, 40 సెకన్ల సమయం కోల్పోయాడు. రేసులో ఎక్కువ భాగం, మాసా ఆధిపత్యం చెలాయించగా, రైకోనెన్ రెండో స్థానంలో ఉన్నాడు. ఇదే పరిస్థితి చెక్‌రెడ్ ప్లాగ్ వరకు కొనసాగినట్లయితే, హామిల్టన్ ఏడో స్థానంలో నిలిచి ప్రపంచ ఛాంపియన్ టైటిల్ గెలుచుకునేవాడు. అయితే రెండో రౌండు పిట్ స్టాప్‌ల తరువాత, మాసా కంటే రైకోనెన్ రెండు ల్యాప్‌లపాటు వెనుక స్థానంలోనే ఉన్నప్పటికీ, అతను ఆధిక్యంలోకి దూసుకెళ్లాడు. మొదటి స్థానంలోకి వచ్చిన రైకోనెన్ మిగిలిన ల్యాప్‌లలో ఎటువంటి పొరపాట్లు చేయలేదు, ఫలితంగా అతను రేసులో విజయం సాధించడంతోపాటు, ఫార్ములా వన్ ప్రపంచ ఛాంపియన్‌గా నిలిచాడు.
అక్టోబరు 21, 2007న ఇంధన అవకతవకలపై BMW సౌబెర్ మరియు విలియమ్స్‌లను విచారిస్తున్నట్లు FIA ప్రకటించింది, BMW డ్రైవర్లు ఈ రేసులో ఐదు మరియు ఆరో స్థానాలను దక్కించుకున్నారు, వారిని రేసు నుంచి మినహాయించినట్లయితే, హామిల్టన్‌కు ఐదో స్థానం లభిస్తుంది, అంటే 2007 డ్రైవర్స్ వరల్డ్ ఛాంపియన్‌షిప్‌ను రైకోనెన్‌పై ఒక పాయింట్ ఆధిక్యంతో హామిల్టన్ కైవసం చేసుకునేందుకు అవకాశం ఏర్పడుతుంది. అయితే చివరకు ఏ జట్టుకు ఎటువంటి జరిమానా విధించలేదు, దీనికి సంబంధించి జరిమానా విధించడం సరికాదని భావించారు, అయితే ఈ నిర్ణయంపై మెక్‌లారెన్ అధికారికంగా విజ్ఞప్తి చేసింది.
హామిల్టన్ తరువాత BBCతో మాట్లాడుతూ తాను ఇతర డ్రైవర్లను అనర్హులుగా ప్రకటించడం ద్వారా F1 టైటిల్‌ను గెలుచుకోవాలని కోరుకోవడం లేదని చెప్పాడు.
1995లో, బెనెటోన్-రెనాల్ట్ యొక్క మైకేల్ షూమేకర్ మరియు విలియమ్స్-రెనాల్ట్ యొక్క డైవిడ్ కోల్‌థార్డ్ ఇద్దరూ తమ కార్లలో అక్రమ ఇంధనాన్ని వాడినట్లు తేలిన సందర్భంలో ఒక పూర్వ ప్రమాణాన్ని సృష్టించారు, ఇటువంటి పరిస్థితిలో ఇద్దరు డ్రైవర్లకు మొదట డ్రైవర్ల పాయింట్లను తొలగించాలని నిర్ణయించారు, అయితే ఒక వారం తరువాత దీనికి బదులుగా అనిర్దిష్ట కారణాలతో కన్‌స్ట్రక్టర్ పాయింట్లను తొలగించాలనే ప్రమాణం సృష్టించబడింది.
వరల్డ్ ఛాంపియన్‌షిప్ ఫైనల్ ముందు, మొదటి నల్లజాతి ఛాంపియన్‌గా అవతరించడంపై మీ అభిప్రాయం ఏమిటని అడిగిన ఒక ప్రశ్నకు హామిల్టన్ సమాధానమిస్తూ: ఈ ఘనత సాధించగలగేవారు శ్వేతజాతీయులు మాత్రమే కాదని, నల్లజాతీయులు, భారతీయులు, జపనీయులు మరియు చైనీయులు కూడా దీనిని సాధించగలరని అటువంటి విజయం నిరూపిస్తుందని చెప్పాడు. ఏదో ఒకటి భావించడం మంచిది." F1 డ్రైవర్‌గా మారిన తరువాత తన జాతి గురించి అతికొద్దిసార్లు మాత్రమే బహిరంగ వ్యాఖ్యలు చేసిన హామిల్టన్ ఒకసారి మాట్లాడుతూ: ఫార్ములా వన్ వెలుపల నా దృష్టిలో స్ఫూర్తిదాయకమైన వ్యక్తులు నా తండ్రి, తరువాత నెల్సన్ మండేలా మరియు మార్టిన్ లూథర్ కింగ్ అని చెప్పాడు. నల్లజాతీయుడిగా ఉండటం ప్రతికూలాంశమేమీ కాదు. నేను భిన్నంగా ఉంటాను కాబట్టి, ఇది సానుకూలమైన విషయమే. భవిష్యత్‌లో ఇది భిన్నమైన సంస్కృతులకు ద్వారాలు తెరవొచ్చు, దీనినే మోటర్ స్పోర్ట్ కూడా చేసేందుకు ప్రయత్నిస్తుందన్నాడు".
మెక్‌లారెన్ జట్టు యజమాని రోన్ డెన్నిస్‌తో హామిల్టన్‌కు 1995 నుంచి అనుబంధం ఉంది, 2007లో మొనాకోలో రెండో స్థానంలో నిలబడటంతో హామిల్టన్ తన జట్టుతో అసంతృప్తిగా ఉన్నట్లు మొదటి సంకేతం బయటపడింది. రేసు ముగిసిన తరువాత హామిల్టన్ చేసిన వ్యాఖ్యలు, తనను మద్దతు పాత్రకు పరిమితం కావాలని బలవంతం చేసినట్లు సూచించాయి, జట్టు ఆదేశాలు జారీ చేయడం ద్వారా మెక్‌లారెన్ నియమాలు ఉల్లంఘించిందనే అనుమానంతో FIA దర్యాప్తు చేపట్టింది. రెండుసార్లు ప్రపంచ ఛాంపియన్‌గా నిలిచిన ఫెర్నాండో అలోన్సోకు మద్దతుగా పనిచేశామనే ఆరోపణలను మెక్‌లారెన్ ఖండించింది, FIA తరువాత జట్టుకు క్లీన్‌చిట్ ఇచ్చింది, ఈ సందర్భంగా: మిగిలిన ఇతర కార్లపై గణనీయమైన ప్రయోజనాన్ని పొందేందుకు, మెక్‌లారెన్ ఒక గరిష్ఠ జట్టు వ్యూహాన్ని అమలు చేయడంలో సఫలమైందని FIA పేర్కొంది. రేసు ఫలితాన్ని ప్రభావితం చేసే విధంగా వారు జోక్యం చేసుకున్నారనే వాదనను బలపరిచే ఎటువంటి ఆధారం లేదని తెలియజేసింది.
2007 హంగేరియన్ గ్రాండ్ ప్రీ వద్ద మరోసారి జట్టులో ఉద్రిక్తతలు తెరపైకి వచ్చాయి. రేసు యొక్క చివరి అర్హత సెషన్ సందర్భంగా హామిల్టన్‌కు పిట్స్‌లో అలోన్సో కారణంగా ఆలస్యం చేశాడు, దీని వలన సీజన్ ముగింపుకు ముందు తుది ల్యాప్ టైమ్‌ను అతను ఏర్పాటు చేయలేకపోయాడు. క్వాలిఫైయింగ్ రేసులో అలోన్సో పాస్ అయ్యేందుకు ముందు ఇచ్చిన నిబంధనను హామిల్టన్ ఉల్లంఘించాడని మెక్‌లారెన్ పేర్కొంది. ప్రారంభ గ్రిడ్‌లో అలోన్సో ఆరో స్థానానికి పడిపోయాడు, దీని వలన హామిల్టన్ (మొదట ఇతను రెండో స్థానానికి అర్హత సాధించాడు) మొదటి స్థానానికి చేరుకున్నాడు, ఇదిలా ఉంటే మెక్‌లారెన్ కన్‌స్ట్రక్టర్స్ ఛాంపియన్‌షిప్ పాయింట్లను కోల్పోయింది. హామిల్టన్ దీనిపై మాట్లాడుతూ అలోన్సో పెనాల్టీని పెద్దదిగా చూడాల్సిన అవసరం లేదు, విచారపడాల్సిన విషయం ఇక్కడ కన్‌స్ట్రక్టర్స్ పాయింట్లు కోల్పోవడమేనని పేర్కొన్నాడు. ఈ సంఘటన తరువాత జట్టు రేడియోలో డెన్నిస్ వద్ద హామిల్టన్ ప్రమాణం చేసినట్లు తెలిసింది. బ్రిటీష్ మోటార్‌స్పోర్ట్ జర్నల్ "ఆటోస్పోర్ట్" ఈ సంఘటన అనంతరం డెన్నిస్ చికాకును వ్యక్తపరిచేందుకు తన హెడ్‌ఫోన్‌లను పిట్ గోడపై విసిరికొట్టినట్లు పేర్కొంది (అలోన్సో యొక్క పోల్‌కు ప్రతిస్పందనగా అనేక మంది దీనిని తప్పుగా అభివర్ణించారు). అయితే మెక్‌లారెన్ తరువాత హామిల్టన్ తరపున ఒక ప్రకటన విడుదల చేసింది, తాము ఎటువంటి అసభ్యకర వ్యాఖ్యలు ఉపయోగించలేదని దీనిలో పేర్కొంది. ఈ సంఘటనల ఫలితంగా, హామిల్టన్ మరియు అలోన్సో మధ్య సంబంధాలు తాత్కాలికంగా స్తంభించాయి, కొంతకాలంపాటు వీరి మధ్య మాటలు నిలిచిపోయాయి. దీని తరువాత లుకా డి మోటెజెమోలో కోసం హామిల్టన్‌ను ఫెరారీ డ్రైవర్‌గా తీసుకునేందుకు ప్రయత్నించినట్లు ప్రచారం జరిగింది.
2007 జపానీస్ గ్రాండ్ ప్రీ వద్ద సంఘటనపై అధికారుల దర్యాప్తు తరువాత అలోన్సో మాట్లాడుతూ ఈ తీర్పు హామిల్టన్‌కు అనుకూలంగా ఛాంపియన్‌షిప్‌ను పరిష్కరించిందని వ్యంగ్యంగా సూచించాడు; నేను ఈ ఛాంపియన్‌షిప్ గురించి ఇప్పుడు ఇంకేమీ ఆలోచించడం లేదు, ఇది ట్రాక్ బయటే నిర్ణయించబడిందని పేర్కొన్నాడు. డ్రైవర్ల యొక్క మాటలకు ఎటువంటి ప్రయోజనం లేదు. ఛార్లీ వైటింగ్ మరియు ఇతర అధికారులు చెప్పేది వినేందుకు అక్కడికి వెళ్లాలి. ఇరవై ఒక్క మంది డ్రైవర్లకు ఒక అభిప్రాయం ఉంటుంది, ఛార్లీ మరియు అధికారులకు మరో అభిప్రాయం ఉంటుంది, అక్కడ గోడతో మొరపెట్టుకున్నట్లు ఉంటుందని వ్యాఖ్యానించాడు.
హామిల్టన్ మరియు తన జట్టు సహచరుడు అలోన్సో మధ్య వివాదం 2007 సీజన్ చివరకు ఇద్దరిలో ఒకరు మెక్‌లారెన్‌ను విడిచి పెడతారనే ప్రచారానికి దారితీసింది తరువాత నవంబరు 2, 2007న అలోన్సో మరియు మెక్‌లారెన్ వారి మధ్య ఒప్పందం ఇరుపక్షాల సమ్మతంతో రద్దు చేయబడింది.
డిసెంబరు 14, 2007న, 2007 సీజన్‌లో రెనాల్ట్‌కు డ్రైవర్‌గా ఉన్న హెకీ కోవాలైనెన్ 2008 ఫార్ములా వన్ సీజన్‌లో హామిల్టన్‌తోపాటు మెక్‌లారెన్-మెర్సెడెజ్ రెండో కారు డ్రైవర్‌గా బరిలో దిగుతున్నట్లు ధ్రువీకరించబడింది. జనవరి 2008లో, మెక్‌లారెన్-మెర్సెడెజ్‌తో 2012 సీజన్ ముగిసే వరకు, అంటే ఐదేళ్లపాటు అమల్లో ఉండే మల్టీ-మిలియన్ పౌండ్ల కొత్త కాంట్రాక్టుపై హామిల్టన్ సంతకం చేశాడు.
2008 సీజన్‌లో ఆస్ట్రేలియన్ గ్రాండ్ ప్రీ మొదటి రేసులో హామిల్టన్ విజయం సాధించి, పోల్ పొజిషన్‌పై అర్హత సాధించాడు. సీజన్ రెండో రేసు మలేషియన్ గ్రాండ్ ప్రీలో మార్క్ వెబెర్ మరియు జార్నో ట్రూలీలతో దీర్ఘ పోరాటాలతో అతను ఐదో స్థానంలో నిలిచాడు. హీడ్‌ఫీల్డ్ ఫ్లైయింగ్ ల్యాప్‌కు ప్రతిబంధకంగా మారినందుకు గ్రిడ్‌లో నాలుగో స్థానం నుంచి తొమ్మిదో స్థానానికి పడిపోయాడు. ఏడాది మూడో రేసు అయిన బహ్రేయిన్ గ్రాండ్ ప్రీలో హామిల్టన్‌కు పరిస్థితులు అనుకూలించలేదు, ప్రాక్టీసులో ప్రమాదం జరగడంతో అతను కారు దెబ్బతింది. ఇటువంటి సమయాలకు ముందు జాగ్రత్తగా ఉంచుకున్న మరో కారుతో అతను రేసు కొనసాగించినప్పటికీ, క్వాలిఫైయింగ్‌లో మూడో స్థానంలో నిలిచాడు. ప్రతికూలమైన ప్రారంభం తరువాత, ఈ రేసులో 13వ స్థానంలో నిలిచిన అలోన్సోకు (రెనాల్ట్)‌కు తరువాతి స్థానంలో నిలిచాడు. దీని కారణంగా డ్రైవర్స్ ఛాంపియన్‌షిప్‌లో అతడిని కిమీ రైకోనెన్ మరియు నిక్ హీడ్‌ఫెల్డ్ అధిగమించారు.
స్పానిష్ గ్రాండ్ ప్రీలో అతను తిరిగి పోడియంపైకి వచ్చాడు, గ్రిడ్‌పై ఐదో స్థానం నుంచి మూడో స్థానంలో ముగించాడు. ఆదివారం మే 11, 2008న జరిగిన టర్కిష్ గ్రాండ్ ప్రీలో హామిల్టన్ రెండో స్థానంలో నిలిచాడు. అతను దీనిపై మాట్లాడుతూ ఇప్పటివరకు తన అత్యుత్తమైన రేసు ఇదేనని పేర్కొన్నాడు. రెండు వారాల తరువాత, అతను మొనాకో గ్రాండ్ ప్రీని గెలుచుకొని ఛాంపియన్‌షిప్‌లో అగ్రస్థానంలో నిలిచాడు.
కెనడియన్ గ్రాండ్ ప్రీలో అతను తన కెరీర్‌లో ఎనిమిదో పోల్ పొజిషన్‌‍ను సాధించాడు. రేసు సందర్భంగా, పిట్ లైన్ చివరిలో రెడ్ లైట్ వద్ద ఫిన్ వేచివున్న విషయాన్ని గమనించడంలో విఫలమై, అతను రైకోనెన్ కారు వెనుక భాగాన్ని ఢీకొట్టాడు. ఈ సంఘటన ఫలితంగా, రెండు కార్లు రేసు నుంచి తప్పుకోవాల్సి వచ్చింది, హామిల్టన్‌ను తరువాతి రేసు అయిన ఫ్రెంచ్ గ్రాండ్ ప్రీ గ్రిడ్‌లో 10వ స్థానంలోకి నెడుతూ జరిమానా విధించారు. ఈ రేసులో, హామిల్టన్ ల్యాప్ 1లో చికేన్ వద్ద సెబాస్టియన్ విటెల్‌ను అధిగమించాడు, అయితే అపెక్స్‌ను మిస్ అయ్యాడు, దీంతో పెనాల్టీ విధించడంతో అతను ఈ రేసును 13వ స్థానంలో ముగించాడు. క్వాలిఫైయింగ్‌లో ఒక తప్పు చేసి గ్రిడ్‌లో నాలుగో స్థానంలోకి వెళ్లినప్పటికీ, హామిల్టన్ కష్టమైన, తేమ వాతావరణంలో బ్రిటీష్ గ్రాండ్ ప్రీని గెలుచుకున్నాడు. దీనిలో అతని ప్రదర్శన ఈ రోజు వరకు అత్యుత్తమ డ్రైవ్‌ల్లో ఒకటిగా పేర్కొనబడింది. రేసు ముగిసిన తరువాత హామిల్టన్ మాట్లాడుతూ, ఇది తన యొక్క అత్యంత కష్టమైన మరియు అత్యంత అర్థవంతమైన విజయమని పేర్కొన్నాడు.
హాకెన్‌హీమ్ వద్ద జరిగిన తరువాత రేసులో హామిల్టన్ పోల్ పొషిజన్ నుంచి ప్రారంభించి, రేసు ప్రారంభంలో రెండో స్థానంలో ఉన్న ఫిలిప్ మాసాపై ఆధిక్యం సాధించాడు. నిలిచిపోయి, తిరిగి ఆధిక్యంలోకి వచ్చిన తరువాత మెక్‌లారెన్ రేసు మధ్యలో అతనికి సేఫ్టీ కారును అందజేసే సమయంలో హామిల్టన్‌ను రేసులో కొనసాగించాలని నిర్ణయించింది. హామిల్టన్ చివరకు ఐదో స్థానంలో వచ్చాడు, తన సహచరుడు అతడిని వెళ్లేందుకు అవకాశం ఇవ్వడంతో మూడో స్థానానికి చేరుకున్నాడు. అతను తరువాత మాసాను మరియు నెల్సన్ పీక్వెట్ జూనియర్‌లను అధిగమించి, రేసును తొమ్మిది సెకన్ల తేడాతో గెలుచుకున్నాడు.
హామిల్టన్ బెల్జియన్ గ్రాండ్ ప్రీని కూడా గెలుచుకున్నాడు, అయితే తరువాత అతను కిమీ రైకోనెన్‌ను ఢీకొట్టడం తప్పించుకునేందుకు రన్ ఆఫ్ ప్రదేశాన్ని ఉపయోగించి చికేన్ కట్ ద్వారా అసమంజసమైన ప్రయోజనం పొందాడని నిర్ణయించారు. రైకోనెన్ వెళ్లేందుకు హామిల్టన్ వెనక్కు తగ్గిన విషయాన్ని తమ టెలిమెట్రీ చూపించిందని మెక్‌లారెన్ పేర్కొంది అయితే హామిల్టన్‌కు 25 సెకన్ల పెనాల్టీ ఇవ్వడంతో, అతను మూడో స్థానానికి పడిపోయాడు. దీని ఫలితంగా ప్రధాన టైటిల్ ప్రత్యర్థి మాసాకు విజయం దక్కింది. హామిల్టన్ యొక్క డ్రైవర్స్ ఛాంపియన్‌షిప్ ఆధిక్యంలో రెండు పాయింట్లు తగ్గాయి, తరువాత మెక్‌లారెన్ FIA వరల్డ్ కౌన్సిల్‌కు చేసిన విజ్ఞప్తి అంగీకారయోగ్యం కాని కేసుగా పరిగణించి తిరస్కరించబడింది. ఇంటాలియన్ గ్రాండ్ ప్రీని టోరో రోసో సెబాస్టియన్ వెటెల్ గెలుచుకున్నాడు. మాసా మరియు హామిల్టన్ వాతావరణాన్ని అధిగమించడంలో విఫలమయ్యారు, పేలవమైన గ్రిడ్ పొజిషన్లతో వరుసగా ఆరు మరియు ఏడో స్థానాల్లో ముగించారు. దీని ఫలితంగా హామిల్టన్ ఛాంపియన్‌షిప్ ఆధిక్యంలో ఒక పాయింట్ తగ్గింది. తరువాతి రేసు అయిన సింగపూర్ గ్రాండ్ ప్రీలో హామిల్టన్ మూడో స్థానంలో నిలిచాడు. మాసా ఎటువంటి పాయింట్లు సాధించలేకపోయాడు, దీంతో హామిల్టన్ యొక్క ఛాంపియన్‌షిప్ ఆధిక్యం ఏడు పాయింట్లకు పెరిగింది.
జపనీస్ గ్రాండ్ ప్రీలో హామిల్టన్ క్వాలిఫైయింగ్ రౌండులో పోల్ పొజిషన్ సొంతం చేసుకున్నాడు. ఛాంపియన్ టైటిల్ పోరులో అతని సమీప ప్రత్యర్థి ఫిలిప్ మాసా ఐదో స్థానంలో అర్హత సాధించాడు. రేసు ప్రారంభంలో కిమీ రైకోనెన్‌కు రెండో స్థానం నుంచి శుభారంభం లభించింది, పోల్-స్థానంలో ఉన్న హామిల్టన్ కంటే ముందుకు దూసుకెళ్లాడు. హామిల్టన్ మొదటి కార్నర్‌కు ముందు లోపలికి వెళ్లాడు, అతను బ్రేక్ వేయడంతో దూరంగా వెళ్లిపోయాడు. దీని వలన అతని వెనుక ఉన్న కొందరు డ్రైవర్లు ట్రాక్ పైనుంచి బయటకు వెళ్లారు, రైకోనెన్ మరియు హెకీ కోవలైనెన్ కార్లు కూడా బయటకు వెళ్లాయి, దీంతో హామిల్టన్ పెనాల్టీని ఎదుర్కోవాల్సి వచ్చింది. దీని తరువాత వెంటనే రెండో ల్యాప్‌లో రెండో ప్రతికూల సంఘటన చోటుచేసుకుంది, హామిల్టన్ పదో టర్న్ వద్ద మాసాను అధిగమించేందుకు ప్రయత్నించినప్పుడు ఈ సంఘటన జరిగింది. హామిల్టన్ ఫెరారీ పక్కనే వెళుతూ, మాసాను కార్నర్ వైపుకు వెళ్లేలా చేశాడు, దీని ద్వారా హామిల్టన్ అతడిని అధిగమించేందుకు ప్రయత్నించాడు. మాసా తరువాత హామిల్టన్ లోపలివైపు వచ్చేందుకు ప్రయత్నించడంతో, రెండు కార్లు చికేన్ మలుపు వద్ద ఢీకొన్నాయి, దీంతో మెక్‌లారెన్ కారు తిరిగిపోయింది, ఈ కారణంగా మాసా తరువాత పెనాల్టీని ఎదుర్కోవాల్సి వచ్చింది. మాసా తరువాత ఆరో స్థానంలో ఉన్న హామిల్టన్ చివరి స్థానానికి పడిపోయినప్పటికీ, కొన్ని స్థానాలను మెరుగుపరచుకొని, రేసును 12వ స్థానంతో ముగించాడు. అయితే స్కుడెరియా టోరో రోసోకు చెందిన సెబాస్టియన్ బౌర్డాయిస్‌కు పెనాల్టీ ఇవ్వడంతో అతని టైటిల్ ప్రత్యర్థి ఫిలిప్ మాసాకు ఏడో స్థానం దక్కింది. దీని వలన మరో రెండు రేసులు మిగిలివుండగా హామిల్టన్ ప్రపంచ ఛాంపియన్‌షిప్‌లో మాసా కంటే ఐదు పాయింట్ల ఆధిక్యంలో నిలిచాడు.
సీజన్ యొక్క చివరి రెండో రేసు అయిన 2008 చైనీస్ గ్రాండ్ ప్రీలో హామిల్టన్ ప్రాక్టీస్ సెషన్‌లలో ఇతర కార్ల కంటే చాలా వేగంగా నడిపాడు, క్వాలిఫైయింగ్‌లో అతను మెరుగైన ప్రతిభ కనబరచడంతో, పోల్ పొజిషన్‌కు అర్హత సాధించాడు. ఫిలిప్ మాసా మరియు కిమీ రైకోనెన్‌లను అధిగమించి అతను ఈ రేసును సొంతం చేసుకున్నాడు, దీంతో ప్రపంచ ఛాంపియన్‌షిప్‌లో మరో రేసు మిగిలివుండగా అతను 7 పాయింట్ల ఆధిక్యతలో నిలిచాడు.
ఈ రేసు తరువాత హామిల్టన్ మాట్లాడుతూ, ఈ వారాంతం మొత్తం దేవుడు అన్ని వేళల్లోనూ తమ పక్షాన నిలిచాడు, కారును సిద్ధం చేయడంలో జట్టు మెచ్చుకోదగ్గ కృషి చేసింది, ఈ కారును నడపటం నాకో కలగా అనిపించింది.
హామిల్టన్ ప్రపంచ ఛాంపియన్‌షిప్‌ను గెలుచుకునేందుకు 200 బ్రెజిలియన్ గ్రాండ్ ప్రీని కనీసం ఐదో స్థానంతో ముగించాల్సిన అవసరం ఏర్పడింది. తీవ్రమైన పోటీ తరువాత లెవీస్ ఐదో స్థానంలో నిలిచాడు, అయితే వర్షం తరువాత రేసు యొక్క చివరి ల్యాప్‌లకు వచ్చేసరికి, స్కుడెరియా టోరో రోసోకు చెందిన సెబాస్టియన్ వెటెల్ ఐదో స్థానాన్ని హామిల్టన్ నుంచి లాగేసుకున్నాడు. ఇదే విధంగా రేసు ముగిసినట్లయితే, మాసాకు డ్రైవర్స్ టైటిల్ దక్కివుండేది.
రేసు తుది ల్యాప్‌లో మొదట వెటెల్ మరియు హామిల్టన్ ఇద్దరూ టయోటాకు చెందిన టిమో గ్లోక్‌ను అధిగమించగలిగారు, వర్షం పడుతున్నప్పటికీ డ్రై-వెదర్ టైర్లతో ట్రాప్‌పై నిలిచేందుకు సాహసం చేయడంతో గ్లోక్‌ను (హామిల్టన్ మాదిరిగా కాకుండా) వీరు అధిగమించారు. ఇది హామిల్టన్‌ను ఐదో స్థానానికి నెట్టింది, అయినప్పటికీ మొత్తంమీద 2008 టైటిల్‌ను గెలుచుకునేందుకు మాసా కంటే ఒక పాయింట్ ఆధిక్యతలో ఉండి అతను రేసును ముగించాడు. మాసా విజేతగా రేసును పూర్తి చేసిహ తరువాత హామిల్టన్ ముందున్న కార్లను అధిగమించేందుకు ప్రయత్నించి సఫలమవడం గమనార్హం. 
ఈ విధంగా హామిల్టన్ 2008 ఫార్ములా వన్ ప్రపంచ ఛాంపియన్‌షిప్‌ను కైవసం చేసుకున్నాడు, టైటిల్‌ను గెలుచుకున్న అతిపిన్న వయస్కుడిగా నిలవడంతోపాటు, దీనిని సాధించిన మొట్టమొదటి నల్లజాతి డ్రైవర్‌గా రికార్డులు సృష్టించాడు. 1996లో డేమోన్ హిల్ తరువాత ప్రపంచ ఛాంపియన్‌షిప్ టైటిల్ గెలుచుకున్న మొట్టమొదటి బ్రిటీష్ డ్రైవర్‌గా కూడా అతను గుర్తింపు పొందాడు.
ఫిబ్రవరి 4, 2008న లెవీస్ హామిల్టన్ కాటలోనియాలలో సర్క్యూట్ డి కాటలున్యా వద్ద ప్రీ-సీజన్ టెస్టింగ్ సందర్భంగా స్పానిష్ ప్రేక్షకుల నుంచి జాతిపరమైన దూషణలను ఎదుర్కొన్నాడు, వీరు నల్ల రంగు ముఖంపై పూసుకొని, నల్ల విగ్‌లు ధరించి, హామిల్టన్ యొక్క " అని రాసివున్న షర్ట్‌లు ధరించి అతడిని ఎగతాళి చేశారు. స్పెయిన్‌కు చెందిన తన మాజీ సహచరుడు ఫెర్నాండో అలోన్సోతో వైరం ఉన్న కారణంగా ఈ దేశంలో హామిల్టన్‌కు అప్రతిష్ట ఉంది. ఇటువంటి ప్రవర్తన మళ్లీ చోటుచేసుకోకుండా చూడాలని స్పెయిన్ యంత్రాంగాన్ని FIA హెచ్చరించింది. ఈ ప్రవర్తనకు ప్రతిస్పందనగా, FIA ఫిబ్రవరి 13, 2008న జాతివివక్షపై పోరాటం పేరుతో ప్రచారం ప్రారంభించనున్నట్లు ప్రకటించింది.
2008 బ్రెజిలియన్ గ్రాండ్ ప్రీకి ముందు న్యూయార్క్-కు చెందిన ప్రకటన సంస్థ TBWA యొక్క స్పెయిన్ శాఖకు చెందిన ఒక వెబ్‌సైట్ "pinchalaruedadeHamilton" (హామిల్టన్ టైర్‌ను పేల్చివేయండి) అనే సందేశాన్ని ప్రదర్శించినట్లు బ్రిటీష్ మీడియాలో ప్రచారం జరిగింది. ఈ వెబ్‌సైట్ ఇంటెర్‌లాగోస్ యొక్క యానిమేషన్ చిత్రం కలిగివుంది, ఇది వినియోగదారులు హామిల్టన్ కార్‌‍కు ట్రాక్‌పై పంచర్ అయ్యేందుకు సూదులు ఉంచడం మరియు వీలు కల్పిస్తుంది. 2007 నుంచి ఇక్కడ వినియోగదారులు చేసిన వేలాది హామిల్టన్-వ్యతిరేక వ్యాఖ్యల్లో జాతిపరమైన దూషణలు కూడా ఉన్నాయి. అతని ప్రత్యర్థి ఫెర్నాండో అలోన్సో జాతివివక్ష కలిగిన మద్దతుదారులను ఖండించారు.
గత ఫార్ములా వన్ సీజన్‌లో ఛాంపియన్‌షిప్‌ను కైవసం చేసుకున్న తరువాత, హామిల్టన్ లో తన టైటిల్‌ను రక్షించుకునేందుకు బరిలో దిగాడు.
పోల్ పొజిషన్ నుంచి 2008 ఆస్ట్రేలియా గ్రాండ్ ప్రీ గెలుచుకున్న ఏడాది తరువాత హామిల్టన్ 2009 సీజన్‌ను గ్రిడ్ యొక్క చివరి వరుసలో రెండో స్థానంలో ప్రారంభించాడు. 2009 ఆస్ట్రేలియా గ్రాండ్ ప్రీ కోసం క్వాలిఫైయింగ్ మొదటి దశలో గేర్‌బాక్స్ సమస్య తరువాత, మెక్‌లారెన్ గేర్ బాక్స్‌ను మార్చాలని నిర్ణయించడంతో అతను ఒక పెనాల్టీతో గ్రిడ్‌లో వెనక్కు నెట్టబడ్డాడు. వశ్యమైన ముందు రెక్కలపై పెనాల్టీలు అందుకున్న టయోటాకు చెందిన టిమో గ్లోక్ మరియు జార్నో ట్రుల్లీ తరువాత హామిల్టన్ 18వ స్థానంలో నిలిచాడు. 18వ స్థానంలో రేసును ప్రారంభించిన హామిల్టన్ రేసువ్యాప్తంగా పై స్థానాలకు దూసుకెళుతూ వచ్చాడు. మధ్యబిందువు తరువాత, హామిల్టన్‌‍కు పాయింట్లతో రేసును పూర్తి చేసే అవకాశం వచ్చింది. మరికొద్ది సేపు తరువాత, రెడ్ బుల్ యొక్క సెబాస్టియన్ వెటెల్ మరియు BMW సౌబెర్ యొక్క రాబర్ట్ కుబికా కార్లు ఢీకొనడంతో హామిల్టన్‌కు లబ్ధి చేకూరింది, దీంతో అతను 4వ స్థానంలో రేసును పూర్తి చేశాడు. సేఫ్టీ-కార్ పరిస్థితుల్లో హామిల్టన్‌ను అధిగమించినందుకు జార్నో ట్రుల్లీకి పెనాల్టీ ఎదురుకావడంతో అతనికి మూడో స్థానానికి స్థానోన్నతి లభించింది. రేసు తరువాత అధికారుల విచారణ సందర్భంగా, హామిల్టన్ మరియు మెక్‌లారెన్ అధికారులు తాము ట్రుల్లీని కావాలనే ముందుకు వెళ్లనిచ్చామని చెప్పినట్లు ప్రచారం జరిగింది, అయితే మెక్‌లారెన్ రేడియో సమాచారం మాత్రమే దీనిలో వాస్తవం లేదని తోసిపుచ్చింది. అధికారుల విచారణ సందర్భంగా తప్పుదోవపట్టించే సాక్ష్యం ఇచ్చినందుకు హామిల్టన్‌పై అనర్హత వేటు వేశారు.
అధికారులకు అబద్ధం చెప్పినందుకు FIA రేస్ డైరెక్టర్ ఛార్లీ వైటింగ్‌ను హామిల్టన్ వ్యక్తిగతంగా కలుసుకొని క్షమాపణ చెప్పాడు.
సీజన్ యొక్క రెండో రేసు మలేషియన్ గ్రాండ్ ప్రీలో సెపాంగ్ వద్ద 33 ల్యాప్‌లు మాత్రమే పూర్తి చేసిన తరువాత, భారీ వర్షంతో అతను రేసును ఏడో స్థానంతో ముగించాడు. రేసు నిర్ణీత దూరం కంటే 75 శాతం తక్కువగా జరగడంతో, ఏడో స్థానంలో నిలిచిన వ్యక్తికి వచ్చే రెండు పాయింట్లలో సగం మాత్రమే హామిల్టన్‌కు లభించాయి, దీనిని పూర్తి రేసుగా పరిగణించకపోవడం వలన అతనికి సగం పాయింట్లు మాత్రమే వచ్చాయి.
చైనీస్ గ్రాండ్ ప్రీ సందర్భంగా హామిల్టన్ తొమ్మిదో స్థానంలో అర్హత సాధించాడు, దీని సందర్భంగా హామిల్టన్ రేసువ్యాప్తంగా అనేక కార్లను అధిగమించగలిగాడు, అరిగిన టైర్లుపై గింగరాలు తిరగడం కారణంగా అతడు స్థానాలు కోల్పోయాడు. ఇటువంటి ఒక స్పిన్ కోవలైనెన్ ముందుకు వెళ్లేందుకు ఉపయోగపడింది, అయితే హామిల్టన్‌కు ఆండ్రియన్ సుటిల్ వైదొలగడం నుంచి ఎటువంటి లబ్ధి చేకూరలేదు, దీంతో హామిల్టన్ ఆరో స్థానంలో ఈ రేసును పూర్తి చేశాడు.
2009 ఫార్ములా వన్ సీజన్ నాలుగో రేసు బహ్రేయిన్ గ్రాండ్ ప్రీ. గ్రిడ్‌పై నాలుగో స్థానం నుంచి ప్రారంభించిన తరువాత, హామిల్టన్ ముందుకు మరియు వెనక్కు వెళుతూ చివరకు నాలుగో స్థానంలో నిలిచి ఐదు పాయింట్లు తన ఖాతాలో వేసుకున్నాడు. స్పెయిన్‌లో అతను తొమ్మిదో స్థానంలో మరియు మొనాకోలో మొదటి సెక్టార్‌లో వేగంగా కారు నడిపినప్పటికీ, Q1లో ఢీకొని, రేసును 12వ స్థానంతో ముగించాడు. టర్కీలో అతను Q1లో ఢీకొని వైదొలిగాడు, అతను జట్టు సహచరుడు Q2లోకి వెళ్లాడు. ఈ రేసులో లెవీస్ మెరుగైన ప్రదర్శనేమీ ఇవ్వలేకపోయాడు, 13వ స్థానంతో పూర్తి చేసి, జట్టు సహచరుడు కోవలైనెన్ కంటే ముందున్నాడు, వారాంతం మొత్తంమీద ఇద్దరు మెక్‌లారెన్ డ్రైవర్లలో అతను వెనుకబడి ఉన్నాడు. 2009 జర్మన్ గ్రాండ్ ప్రీలో ఐదో స్థానంలో అర్హత సాధించడంతో, పాయింట్లు పొందే అవకాశం మరియు పోడియం ఫినిష్ ఆశలు కలిగాయి, అయితే మొదటి ల్యాప్‌లో రేసు గెలుచుకున్న మార్క్ వెబెర్ యొక్క రెడ్ బుల్ RB5 కారును ఢీకొనడంతో పంచర్ కావడంతో అతను 19వ స్థానానికి పడిపోయాడు-మెక్‌లారెన్ కారు ఫ్లోర్ మరియు అండర్‌ట్రే దెబ్బతినడంతో పిట్‌లోకి వచ్చింది. కారు దెబ్బతినడంతో అతను 18వ స్థానంతో రేసును ముగించాడు, ఈ రేసులో అట్టడుగు స్థానంలో నిలిచిన డ్రైవర్ ఇతనే కావడం గమనార్హం.
హామిల్టన్ అదృష్టం 2009 హంగేరియన్ గ్రాండ్ ప్రీలో పూర్తి మారిపోయింది. నాలుగో స్థానం నుంచి KERS-సాయంతో రేసును ప్రారంభించిన హామిల్టన్ 1వ మలుపులో రెండో స్థానంలో, మార్క్ వెబెర్ కొద్దిసపు అతడిని వెంబడించడంతో, రెండో మలుపు వచ్చే సరికి అతను మూడో స్థానానికి పడిపోయాడు. ల్యాప్ 5లో అతను తిరిగి ఆ స్థానాన్ని సొంతం చేసుకున్నాడు, ల్యాప్ 13లో అలోన్సో రిటైర్మెంట్ కారణంగా, హామిల్టన్ రేసు మొత్తం ఆధిక్యంలో కొనసాగాడు, చివరకు రేసును కిమీ రైకోనెన్ కంటే ముందు స్థానంలో 11.529 సెకన్లలో పూర్తి చేశాడు, దీంతో అతనికి 10వ కెరీర్ విజయం లభించింది, KERS-ఉన్న కారుతో అతనికి ఇది తొలి విజయం కావడం గమనార్హం.
2009 యూరోపియన్ గ్రాండ్ ప్రీ వద్ద తిరిగి ఫామ్‌లోకి వచ్చిన హామిల్టన్ ఈ సీజన్‌లో తొలిసారి పోల్ పొజిషన్‌కు అర్హత సాధించడంతోపాటు, తన మెక్‌లారెన్ సహచరుడు హెకీ కోవలైనెన్ రెండో స్థానంలో, తాను మొదటి స్థానంలో దూసుకెళ్లారు పిట్ స్టాప్ వద్ద మెకానిక్‌లు ఎక్కువ సమయం తీసుకోవడంతో లెవీస్ మొదటి స్థానాన్ని కోల్పోయాడు, అయినప్పటికీ అతను రేసును రెండో స్థానంలో ముగించాడు.
తరువాత రేసు అయిన బెల్జియమ్‌లో 2008నాటి విజయాన్ని పునరావృతం చేయడంలో విఫలమయ్యాడు, అతను రేసులో ప్రారంభంలోనే వైదొలిగాడు, జెన్సన్ బటన్, జైమె అగెర్సూరీ మరియు రొమైన్ గ్రోస్‌జీన్‌లు కూడా అతనితోపాటే రేసు నుంచి తప్పుకున్నారు.
2009 ఇటాలియన్ గ్రాండ్ ప్రీ వద్ద హామిల్టన్ పోల్ పొజిషన్ నుంచి ప్రారంభించినప్పటికీ, మూడో స్థానం నుంచి బయటకు వచ్చి, చివరి ల్యాప్‌లో జెన్సన్ బటన్‌ను అధిగమించడం ద్వారా రెండో స్థానాన్ని దక్కించుకున్నాడు, కిమీ రైకెనెన్‌కు పోడియం స్థానం దక్కింది, ఫెరారీకి సొంత సర్క్యూట్‌లో దీని ద్వారా విజయం దక్కింది, ఈ రేసుతో సాంకేతికంగా అతని టైటిల్ పోరుకు అవకాశాలు కనుమరుగయ్యాయి.
సెప్టెంబరులో, హామిల్టన్ 2009 సింగపూర్ గ్రాండ్ ప్రీలో విజయం సాధించాడు, 2009 సీజన్‌లో అతని రెండో విజయం ఇది. జపాన్‌లో, అతను సెబాస్టియన్ వెటెల్ మరియు జార్నో ట్రుల్లీ తరువాత మూడో స్థానంలో రేసును ప్రారంభించి, ప్రారంభంలో ట్రల్లీని అధిగమించాడు, తరువాత రెండో స్థానంలో కొనసాగుతూ ముందుకెళ్లినప్పటికీ, టయోటా డ్రైవర్‌కు తన తుది పిట్-స్టాప్ తరువాత ఈ స్థానాన్ని కోల్పోయి మూడో స్థానంతో సంతృప్తిపడ్డాడు.
2009 బ్రెజిలియన్ గ్రాండ్ ప్రీలో గ్రిడ్‌లో 17వ స్థానంలో ప్రారంభించిన హామిల్టన్ మూడో స్థానంలో పోడియాన్ని పూర్తి చేయగలిగాడు. ఈ రేసులో జెన్సన్ బటన్ ఐదో స్థానంలో నిలవడం ద్వారా లెవీస్ నుంచి ప్రపంచ టైటిల్‌ను సొంతం చేసుకునే అవకాశాన్ని పదిలపరుచుకున్నాడు, ఇదే రేసులో ఇదే స్థానంలో నిలిచి 2008 ప్రపంచ ఛాంపియన్‌షిప్‌ను హామిల్టన్ దక్కించుకున్న సంగతి తెలిసిందే. 2009 F1 కేలెండర్‌లో చివరి రేసు కొత్తగా నిర్మించిన అబుదాబి సర్క్యూట్‌లో జరిగింది. హామిల్టన్ ప్రాక్టీసు సెషన్‌లలో వేగంగా కారు నడపడంతోపాటు, పోల్‌పై అర్హత సాధించాడు, రెండో అత్యుత్తమ వేగం కనబరిచిన సెబాస్టియన్ వెటెల్ కంటే ఆరు పదుల ముందు పూర్తి చేశాడు, గ్రిడ్‌లో వెటెల్ రెండో స్థానంలో ఉన్నాడు. ఈ రేసును గెలిచే విధంగా హామిల్టన్ కనిపించినప్పటికీ, 20వ ల్యాప్‌పై వెనుక బ్రేక్ సమస్య కారణంగా వైదొలిగాడు. F1లో సాంకేతికపరమైన సమస్యతో రిటైర్మెంట్ ప్రకటించడం ఇదే మొదటిసారి, 2000వ దశకానికి ఇదే చివరి రిటైర్మెంట్‌గా గుర్తించబడింది.
2009 సీజన్‌లో చేదు అనుభవాలు ఎదుర్కొన్న తరువాత, హామిల్టన్ ఈ ఏడాది మెరుగైన ప్రదర్శన ద్వారా తనకు మరియు మెక్‌లారెన్‌కు తీపి జ్ఞాపకాలు మిగుల్చుకునేందుకు టైటిల్ బరిలో దిగాడు. బహ్రేయిన్‌లో హామిల్టన్ గ్రిడ్‌లో నాలుగో స్థానానికి అర్హత సాధించి మూడో స్థానంలో నిలిచాడు.
ఆస్ట్రేలియాలో, హామిల్టన్ తుది క్వాలిఫైయింగ్ సెషన్‌లోకి అడుగుపెట్టడంలో విఫలమయ్యాడు, దీంతో అతను గ్రిడ్‌లో 11వ స్థానం నుంచి రేసును ఆరంభించాడు. రేసులో గరిష్ఠంగా మూడో స్థానానికి చేరుకున్న అతను చివరకు ఆరో స్థానంతో సరిపెట్టుకున్నాడు, ఈ రేసులో మార్క్ వెబెర్ కారును అతని కారు ఢీకొంది.
మలేషియాలో అతను అన్ని ప్రాక్టీసు సెషన్లలో అతను మొదటి మూడు స్థానాల్లో నిలిచాడు, క్వాలిఫైయింగ్ రేసులో అతని జట్టు వాతావరణాన్ని తప్పుగా అంచనా వేయడంతో, అతని టైర్లు తడి పరిస్థితులకు అననుకూలంగా మారాయి. దీని వలన అతను రేసు కోసం గ్రిడ్‌పై 20వ స్థానానికి పరిమితమయ్యాడు, అయితే రేసులో మాత్రం అతను ఆరో స్థానంలో నిలిచాడు. విట్లే పెట్రోవ్ పొందుతున్న టౌను ఉల్లంఘించేందుకు నాలుగు సార్లు నేరుగా ప్రయత్నించిన కారణంగా రేసు సందర్భంగా అతను హెచ్చరిక అందుకున్నాడు, అయితే అతను ఉద్దేశపూర్వకంగా పెట్రోవ్‌కు అడ్డుపడలేదు. అధికారులు రేసు నిబంధనలను స్పష్టం చేసిన తరువాత, టౌను అధిగమించేందుకు ప్రయత్నిస్తున్నట్లయితే, డ్రైవర్‌ను కేవలం ఒక్కసారి మాత్రమే అనుమతిస్తారు.
షాంఘైలో హామిల్టన్ ఆరో స్థానానికి అర్హత సాధించాడు, రేసులో మరో నాలుగు స్థానాలు ముందుకెళ్లి చివరకు రెండో స్థానంలో నిలిచాడు, జట్టు సహచరుడు జెన్సన్ బటన్ ఈ రేసులో విజయం సాధించాడు. దీంతో రెండున్నరేళ్ల తరువాత మెక్‌లారెన్ జట్టు డ్రైవర్లు తొలిసారి 1-2 స్థానాల్లో ఒక రేసును పూర్తి చేశారు, 2007 ఇటాలియన్ గ్రాండ్ ప్రీ తరువాత ఇటువంటి ముగింపు లభించడం ఇదే తొలిసారి. ఈ రేసులో అనేకసార్లు వర్షం పడింది, రెండు సేఫ్టీ కారు సందర్భాలు వచ్చాయి, దీని వలన డ్రైవర్ల క్రమానికి ఆటంకం కలగడం, చివరకు అనేకసార్లు ముందువారిని అధిగమించే ప్రయత్నాలకు నిరాశ ఎదురైంది. హామిల్టన్ ఈ రేసులో రెడ్ బుల్ డ్రైవర్ సెబాస్టియన్ వెటెల్‌తోపాటు ఒక సంఘటనలో ప్రమేయం ఉన్నట్లు నిర్ధారించబడింది, దీనితో రేసు తరువాత అధికారుల నుంచి అతను మందలింపు ఎదుర్కొన్నాడు, మలేషియాలో పెట్రోవ్ సంఘటన తరువాత హామిల్టన్‌కు ఇటువంటి సంఘటన తరువాతి రేసులోనే ఎదురుకావడం గమనార్హం.
స్పానిష్ గ్రాండ్ ప్రీలో మూడో స్థానానికి అర్హత సాధించిన హామిల్టన్ దీనిలో శుభారంభం చేశాడు. రేసు ముగిసే సమయానికి మార్క్ వెబెర్ తరువాత అతను రెండో స్థానంలో కొనసాగుతున్నాడు, మూడో చివరి ల్యాప్‌‍లో అత్యంత వేగంగా తన వాహనాన్ని నడిపి, రేసులో అత్యంత వేగవంతమైన ల్యాప్‌ను సృష్టించాడు. మూడు మలుపులు తరువాత రేసు యొక్క చివరి నుంచి రెండో ల్యాప్‌లో అతను గులకలో చిక్కుకొని గోడకు తగిలాడు, దీంతో ఎడమవైపు టైరు దెబ్బతినడంతో రేసు నుంచి బయటకు వచ్చాడు. మొదట అతని కారు ముందువైపు ఎడమ టైరుకు పంచర్ అయి, ట్యూబు పేలినట్లు కనిపించింది, అయితే తరువాత హామిల్టన్ కారు చక్రం రిమ్ దెబ్బతిని, అది టైరు నాశనం కావడానికి కారణమయిందని, చివరకు దీని వలన అతను రేసు నుంచి బయటకు వచ్చాడని మెక్‌లారెన్ వెల్లడించింది. రేసువ్యాప్తంగా దాదాపుగా మొదటి మూడు స్థానాల్లో ఉన్న హామిల్టన్ మరో రెండు ల్యాప్‌లు పూర్తి కాకుండా నిలిచిపోయాడు, దీంతో అతనికి ఈ రేసు నుంచి ఎటువంటి పాయింట్లు లభించలేదు.
తరువాతి వారాంతంలో మొనాకోలో హామిలటన్ మరియు అతను జట్టు సహచరుడు వజ్రాలు పొదిగిన స్టీరింగ్ చక్రంతో రేసు మొదలుపెట్టారు. హామిల్టన్ యొక్క స్టీరింగ్ చక్రంపై సంవత్సరాన్ని సూచించే "08" అని రాసి ఉంటుంది, దానిపై వజ్రాలు పొదగబడి ఉంటాయి, బటన్ చక్రంపై "09" అని రాశారు. ఈ రేసులో 5వ స్థానంలో అర్హత పొందిన హామిల్టన్ 5వ స్థానంతో ముగించాడు.
లో, హామిల్టన్ 2వ స్థానానికి అర్హత సాధించి సీజన్‌లో అత్యుత్తమ ప్రదర్శన కనబరిచాడు, దీనిలో అతను మార్క్ వెబెర్ తరువాతి స్థానంలో నిలిచాడు. రేసు సందర్భంగా మూడో స్థానంలో ఉన్న సెబాస్టియన్ వెటెల్ ఒకసారి అతడిని అధిగమించినప్పటికీ, తిరిగి అతని వద్ద నుంచి ఆ స్థానాన్ని కైవసం చేసుకున్నాడు. వెటెల్ మరియు వెబర్ 40వ ల్యాప్‌లో ఢీకొనడంతో అతను రెండో స్థానం నుంచి మొదటి స్థానాన్ని దక్కించుకున్నాడు. హామిల్టన్ జట్టు సహచరుడు జెన్సన్ బటన్ అతను తరువాతి స్థానంలో, అంటే 2వ స్థానంలో నిలిచాడు, ఒకసారి హామిల్టన్‌ను అధిగమించినప్పటికీ, కొద్దిస్థాయిలో ఢీకొనడం జరిగిన తరువాత బటన్ తిరిగి ఆ స్థానాన్ని కోల్పోయాడు. ఇద్దరు డ్రైవర్లు పోటాపోటీగా రేసును పూర్తి చేశారు, హామిల్టన్ 2010 సీజన్‌లో మొట్టమొదటి విజయాన్ని ఈ రేసులో అందుకున్నాడు, దీంతో అతను డ్రైవర్స్ ఛాంపియన్‌షిప్‌లో మూడో స్థానానికి చేరుకున్నాడు.
టర్కిష్ గ్రాండ్ ప్రీ 2010కు ముందు హామిల్టన్ రెండు చెవులు కుట్టించుకున్నాడు, ఆటగాళ్లు పెట్టుకునే నల్లడి స్టడ్‌లు రెండు చెవులకు కనిపించాయి, చెవిపోగులు మరియు ఆభరణాలు ధరించడం FIA నియమాల ప్రకారం నిషేధించబడినప్పటికీ, హామిల్టన్ తాజాగా ధరించినవాటితో ఎటువంటి సమస్య లేదని FIA స్పష్టం చేసింది.
కు పోల్‌కు అర్హత సాధించిన హామిల్టన్ సర్క్యూట్ గిల్లెస్ విల్లెన్యూలో 100% పోల్ రికార్డును కొనసాగించాడు. పోల్ ల్యాప్‌లో ఉన్న తరువాత, ఇంధనం లేని కారణంగా హామిల్టన్‌కు సర్క్యూట్‌పై నిలిచిపోవాలని అతని జట్టు నుంచి ఆదేశాలు వెళ్లాయి, FIA సూచించిన స్థాయికి సమానంగా కారులో ఇంధనం లేకపోవడంతో ఈ పరిస్థితి ఏర్పడింది. హామిల్టన్ సకాలంలో ఇన్-ల్యాప్‌ను పూర్తి చేయలేకపోవడంతో మందలింపు ఎదుర్కోగా, అతని జట్టుకు $10,000 జరిమానా విధించారు.
ఈ జరిమానా హామిల్టన్‌ను ఏ విధంగా ప్రభావితం చేయలేదు, ఈ రేసును గెలిచి, అతను డ్రైవర్స్ ఛాంపియన్‌షిప్‌లో ఆధిక్యంలోకి వచ్చాడు.
ఫార్ములా వన్‌లో హామిల్టన్ సమం చేసిన లేదా సృష్టించిన రికార్డులు ఈ కింద ఇవ్వబడ్డాయి:
ఆరంగేట్రం చేసిన సీజన్‌లో హామిల్టన్ అతి చిన్న వయస్సులో ప్రపంచ డ్రైవర్స్ ఛాంపియన్‌షిప్ రన్నరప్‌గా నిలిచిన రికార్డును కూడా సృష్టించాడు, అతను ఈ రికార్డును 22 సంవత్సరాలా 288 రోజుల వయస్సులో సృష్టించగా, గతంలో ఈ రికార్డు కిమీ రైకోనెన్ పేరిట ఉంది, రైకోనెన్ 23 సంవత్సరాలా 360 రోజుల వయస్సులో ఈ రికార్డు సృష్టించాడు. 2009లో, ఈ రికార్డును సెబాస్టియన్ వెటెల్ అధిగమించాడు, అతను 22 ఏళ్ల 122 రోజుల్లోనే ఈ ఘనత సాధించాడు, ఈ సీజన్‌లో అతను ఛాంపియన్‌షిప్‌లో రన్నరప్ స్థానాన్ని దక్కించుకున్నాడు.
ఫార్ములా వన్‌లో పాల్గొన్న మొదటి నల్లజాతి డ్రైవర్‌గా హామిల్టన్ గుర్తింపు పొందాడు (విల్లే T. రిబ్స్ 1986లో ఒక F1 కారుపై పరీక్షించబడినప్పటికీ), అంతేకాకుండా ఇండియనాపోలీస్ మోటార్ స్పీడ్‌వే వద్ద ఏ విభాగంలోనైనా ఒక ప్రధాన రేసును గెలుచుకున్న మొదటి నల్లజాతి డ్రైవర్‌గా హామిల్టన్ కూడా గుర్తింపు పొందాడు. అంతేకాకుండా, F1 పోల్ పొజిషన్‌ను సాధించిన అతి పిన్నవయస్కుల్లో అతను మూడో స్థానంలో ఉన్నాడు, ఆరంగేట్రంలో పోడియాన్ని పూర్తి చేసిన పద్నాలుగో F1 డ్రైవర్‌గా అతను ఘనత సాధించాడు.
నూర్‌బుర్‌గ్రింగ్ వద్ద జరిగిన 2007 యూరోపియన్ గ్రాండ్ ప్రీ సందర్భంగా, ఒక F1 సందర్భంగా క్రేను ద్వారా కారును బయటకు తీసుకొళ్లి, తిరిగి ట్రాక్‌పైకి తీసుకొచ్చిన కారు నడిపిన మొట్టమొదటి డ్రైవర్‌గా హామిల్టన్ గుర్తింపు పొందాడు, అప్పటికే కొందరు డ్రైవర్ల కార్లను ప్రమాదకర స్థితిలో ఉన్నప్పుడు యంత్రసాయం లేకుండా సిబ్బంది చేత సర్క్యూట్ నుంచి బయటకు తీసుకెళ్లిన సంఘటనలు ఉన్నాయి, ఇటువంటి సంఘటనకు ఉదాహరణ 2003 యూరోపియన్ గ్రాండ్ ప్రీ సందర్భంగా మైకేల్ షూమేకర్ కారును కూడా సిబ్బంది బయటకు తీసుకెళ్లారు. ఈ తరువాత నుంచి, FIA కారును తిరిగి ట్రాక్‌పైకి తీసుకొచ్చేందుకు యాంత్రిక సాయం తీసుకోవడాన్ని నిషేధించింది, దీని ద్వారా యంత్రసాయం ఉపయోగించుకున్న మొదటి మరియు చివరి డ్రైవర్‌గా హామిల్టన్ గుర్తింపు పొందాడు.
మెక్‌లారెన్ డ్రైవర్ డెవెలప్‌మెంట్ ప్రోగ్రామ్‌తో హామిల్టన్ కుదుర్చుకున్న కాంట్రాక్టు.. ఒక F1 జట్టుతో ఇటువంటి ఒక ఒప్పందం కుదుర్చుకున్న అతి పిన్నవయస్కుడిగా అతడిని నిలబెట్టింది.
ఐర్టోన్ సెన్నెకు తాను వీరాభిమానినని గతంలో హామిల్టన్ చెప్పిన వాస్తవం ఆధారంగా, కొందరు వ్యక్తులు అతను ధరించే పసుపు వర్ణం హెల్మెట్ ఆయనకు గౌరవసూచకమని భావిస్తున్నారు. వాస్తవానికి కార్టింగ్ చేసే రోజుల్లో తాను ఈ కార్ట్‌లో ఉన్నానో తన తండ్రి గుర్తుపట్టేందుకు ఈ పసుపు రంగు హెల్మెట్‌ను హామిల్టన్ ధరించేవాడు. హామిల్టన్ మొదట నీలం, పసుపుపచ్చ మరియు ఎరుపు వర్ణాలు ఉన్న ఒక రిబ్బన్‌ను ధరించేవాడు, అయితే అది బాగా పాత పద్ధతి అని భావించి, దానిని మార్చాడు. తరువాతి సంవత్సరాల్లో తెల్ల రింగ్‌ను మరియు రిబ్బన్లను ధరించి ప్రకటనలు మరియు లోగోలు ధరించేందుకు వీలు కల్పించాడు.
2010 మొనాకో గ్రాండ్ ప్రీ సందర్భంగా, హామిల్టన్ పైన రౌలెట్ చక్రం బొమ్మను జోడించిన హెల్మెట్‌ను ధరించడం మొదలుపెట్టాడు. హామిల్టన్ దీని గురించి మాట్లాడుతూ, "...నేను ప్రత్యేకంగా-రంగు వేసిన హెల్మెట్‌ను కూడా ధరిస్తున్నాను. దీనిని మీరు చూసినప్పుడు, అది విరోధాలను తనకు అనుకూలంగా మారుస్తుందని నేనెందుకు నమ్ముతున్నానో మీకు కూడా తెలుస్తుందని చెప్పాడు.
సీజన్ కొనసాగుతుంది.
* సీజన్ కొనసాగుతుంది.